text:
WASE TINI
E Tokona na Sokalou Savasava
1, 2. (a) Na ituvaki vakaloloma cava era vakila na tamata i Ilaija? (b) Na ituvaki dredre cava a vakila o Ilaija e Ulu i Kameli?
E RAICA tu o Ilaija na ilala levu era cabeta tiko yani na Ulunivanua o Kameli. Ena rarama ni malawa ni mataka, e laurai votu na tatara ni dravudravua kei na leqa ni kakana vei ira na lewenivanua. E vakaleqai ira sara ga na tolu veimama na yabaki ni lauqa.
2 Era maliwai ira na cabe tiko yani qo na le 450 na parofita qaciqacia i Peali, o ira qo era cati Ilaija na parofita i Jiova. Sa vakamatei ira oti e levu na dauveiqaravi i Jiova o Ranadi Jesepeli, ia o Ilaija e sega ni duavata tiko ga ena sokalou vei Peali. Era lomatarotarotaka na bete se na vakacava na dede ni nona dei tiko ena sokalou savasava. De ra nanuma ni sega ni rawa ni qaqa o Ilaija, ni le dua ga ra qai levu na ito ni bete. (1 Tui 18:4, 19, 20) E lako tale tu ga mai o Tui Eapi ena ilakolako qo, e vodo toka ena nona qiqi vakaturaga, e sega tale ga ni taleitaki Ilaija.
3, 4. (a) Na cava ena rere kina o Ilaija ena mataka ni siga ena yaco kina na ka vakatubuqoroqoro oya? (b) Taro cava eda na veivosakitaka?
3 Ni tokona duadua voli o Ilaija na sokalou savasava, ena vakatubuqoroqoro dina na veika e vakarau yaco qo. Ena veivakadrukai dina nodrau vakarau vakasota qo na vinaka kei na ca, ni se sega ni bau yaco vakadua eliu. Cava na rai i Ilaija ni sa cadra na siga me yaco kina qori? Ni “tamata ga vakataki keda o Ilaija,” e dau rere tale ga. (Wilika Jemesa 5:17.) Me qai sega vakacava ni rere: O koya duadua ga e tokona na sokalou savasava, ena yasana adua, era sa wavoliti koya tu e dua na ilala tawavakabauta, nodra tui vukitani, kei ira na bete dauvakadavedra era tokona kece na sokalou vei Peali.—1 Tui 18:22.
4 Era mai sotava tu vakacava na leqa levu qo na Isireli? Ena yaga vakacava vei keda nikua? Meda dikeva mada se yaga vakacava vei keda na vakabauta i Ilaija.
Na Kena iTinitini
5, 6. (a) Na cava era veilecayaki kina na Isireli? (b) A vakacudrui Jiova vakacava o Tui Eapi?
5 Levu na gauna e sega ni cakava rawa e dua na ka o Ilaija ni buturaki sobu na sokalou dina ena vuku ni nona vanua kei ira na Isireli. Dua na gauna balavu era veilecayaki voli kina na Isireli mera digitaka na lotu dina se lotu lasu, mera sokaloutaki Jiova se qarava nodra matakau na veimatanitu era wavoliti ira. Sa qai ca sara ena gauna i Ilaija.
6 O Tui Eapi, a vakawatitaki Jesepeli, na luvei tui Saitoni. E nona inaki na marama qo me vakatetea e Isireli na sokalou vei Peali qai vakawabokotaka na sokalou vei Jiova. A rawai o Eapi ena veivakamuai nei watina, tara kina na valenisoro kei na icabocabonisoro vei Peali, qai liutaka sara ga nodra qarava na kalou lasu qo.—1 Tui 16:30-33.
7. (a) Na cava sa rui vakasisila kina na sokalou vei Peali? (b) Eda vakadeitaka vakacava ni sega ni veisaqasaqa na iVolatabu kei na dede ni lauqa ena gauna i Ilaija? (Raica tale ga na kato.)
7 Na cava sa rui vakasisila kina na sokalou vei Peali? Ni vakaleqai Isireli, qai levu era vakanadakuya kina na Kalou dina. E lotu vakasisila qai vakadomobula. E vakadonuya na nodra tiko na tagane kei na yalewa saqamua ni valenisoro, vakayacori ni ivalavala vakasisila, kei na nodra cabori na gone. A talai Ilaija o Jiova me vakasavuitukutuku vei Eapi, ni na tara na vanua e dua na lauqa me yacova ni tukuna na parofita ni Kalou na gauna ena oti kina. (1 Tui 17:1) Oti e vica vata na yabaki, sa qai gole tale o Ilaija vei Eapi, lai tukuna vua me soqoni ira na lewenivanua kei ira na parofita i Peali ina Ulunivanua o Kameli. *
Rawa gona ni tukuni, ni se vakabulabulataki tiko ga nikua eso na ka e semati ina sokalou vei Peali
8. E yaga vakacava vei keda nikua na itukutuku me baleta na sokalou vei Peali?
8 Na cava na kena yaga vei keda nikua? De ra nanuma eso ni tawayaga vei keda na itukutuku me baleta na sokalou vei Peali, ni sa sega ena gauna qo na valenisoro kei na icabocabonisoro e sokaloutaki kina. E sega ni italanoa makawa ga qori. (Roma 15:4) Na vosa “Peali” e kena ibalebale “itaukei” se “turaga.” E tukuna o Jiova vei ira na Isireli mera digitaki koya me nodra “peali” se watidra. (Aisea 54:5) O duavata ni so era se qarava tiko ga eso tale na turaga sega ni o koya na Kalou Cecere Duadua? Io, o ira na vakaliuca na qarai ni ilavo, cakacaka, ka ni veivakamarautaki, na veiyacovi, se nodra qaravi na kalou tale eso qai sega ni vakaliuci Jiova, sa ra vakaraitaka sara tiko ga se o cei e nodra turaga. (Maciu 6:24; wilika Roma 6:16.) Rawa gona ni tukuni, ni se vakabulabulataki tiko ga nikua eso na ka e semati ina sokalou vei Peali. Na kena vakadinadinataki ena gauna i Ilaija se o cei e Kalou dina, o Jiova se Peali, ena uqeti keda meda vakatulewataka vakayalomatua se o cei meda qarava.
“Lomalomarua”—Sala Cava?
9. (a) Na cava e veiganiti kina na Ulunivanua o Kameli ena vakavotui ni sokalou vei Peali? (Raica tale ga na ivakamacala e ra.) (b) Na cava e tukuna vei ira na lewenivanua o Ilaija?
9 E laurai vinaka mai na Ulunivanua tadravi cagi o Kameli—na buca kei Kisoni ena ruku ni ulunivanua, na Wasawasa Levu (Wasa na Mediterranean) e toka voleka e kea, yaco sara ina veiulunivanua kei Lepanoni ena vualiku. * Ni cadra na siga, e laurai votu na vakaloloma ni ituvaki ni vanua. Sa yali na qele bulabula a solia o Jiova vei ira na Isireli, sa kaukaua na qele ena todra ni siga kei na nodra lakosese na Isireli! Nira soqoni tu na lewenivanua, e torovi ira o Ilaija qai kaya: “E bogi vica mada kemuni na lomalomarua tiko kina? kevaka sa Kalou ko Jiova, mo ni muri koya: ia kevaka ko Peali, mo ni muri koya.”—1 Tui 18:21.
10. Era “lomalomarua” vakacava na tamata i Ilaija, na cava tale ga na ka dina era guilecava?
10 Na cava na ibalebale ni “lomalomarua” a cavuta o Ilaija? Era sega ni vakasamataka na Isireli ni dodonu mera digitaka, mera sokalou vei Jiova se Peali. Era nanuma mera cakava ruarua—vakamarautaki Peali ena nodra ivalavala vakasisila, ra qai kerea tale ga na veivuke i Jiova. De ra nanuma ni na vakalougatataka o Peali na nodra iteitei kei na nodra manumanu, o “Jiova ni lewe vuqa” ena taqomaki ira ena ivalu. (1 Sam. 17:45) Ia era guilecava e dua na ka dina era lecava tale ga e levu nikua—o Jiova e sega ni vinakata me sokaloutaki tale e dua, me caka vakatabakidua ga vua. Sega ni vakadonuya me bosoki vata na nona sokaloutaki kei na ivalavala ni sokalou tale eso. E okata qori me vakasisila qai veibeci!—Wilika Lako Yani 20:5.
11. E vukei iko vakacava na veika e vakamacalataka o Ilaija ena Ulunivanua o Kameli, mo dikeva tale kina na veika o vakaliuca kei na nomu sokalou?
11 Era “lomalomarua” na Isireli me vakataki koya e via muria e rua na sala ena dua ga na gauna. E levu tale ga nikua sa tiki tu ni nodra bula na veika era vakatokai me “peali,” sa vakanadakui na qaravi Kalou. Me uqeti keda mada ga na ivakasala i Ilaija me baleta na lomalomarua, meda dikeva tale kina na veika eda vakaliuca kei na noda sokalou.
Me Macala Mada se o Cei na Kalou Dina
12, 13. (a) Na cava e vakatututaka o Ilaija? (b) Eda na vakaraitaka vakacava nida nuidei vakataki Ilaija?
12 E rawarawa sara na vakatutu i Ilaija me baleta na kena vakadinadinataki se o cei e Kalou dina. Mera cakava na nodra icabocabonisoro na bete i Peali qai biuta kina na nodra isoro, mera qai masuta na nodra kalou me waqaca na kena buka. Ena cakava tale ga qori o Ilaija. A qai tukuna o koya: “Na kalou sa vosa mai e na buka waqa, me Kalou ga ko koya.” Sa matata vinaka tu vei Ilaija se o cei na Kalou dina. Nona tukuna mera cabora e liu na nodra isoro na parofita i Peali, e vakaraitaka ni kaukaua vinaka tu na nona vakabauta. E vakarawarawataka vei ira na kena meca na veika mera cakava. Era mani digia na bulumakau me nodra isoro qai masuti Peali. *—1 Tui 18:24, 25.
13 Sa sega na cakamana nikua. Ia o Jiova e sega ni veisau. Se rawa tiko ga nida nuitaki koya me vakataki Ilaija. Me kena ivakaraitaki, nira sega ni duavata eso kei na ka e kaya na iVolatabu, laiva mera talaucaka mada na nodra nanuma se rai. Me vakataki Ilaija, da laiva vua na Kalou dina me vakatulewa kina. Kua nida nuitaki keda ga, da nuitaka ga na nona Vosa uqeti na Kalou, ni yaga ‘me veivakadodonutaki.’—2 Tim. 3:16.
Sa vakadeitaka tu o Ilaija ni sega ni dina na sokalou vei Peali, e vinakata mera vakadinadinataka sara ga e matadra na Isireli
14. E vakalialiai ira vakacava na parofita i Peali o Ilaija, na vuna?
14 Era vakarautaka na nodra isoro na parofita i Peali qai masuti koya sara: “I Peali, mo rogoci keimami mai.” Era tukuna tiko qori me vica na miniti, lai vica vata sara na aua. E kaya na iVolatabu, “A sa sega na domo e rorogo, se dua e vosa mai.” Ena sigalevu, e tekivu vakalialiai ira o Ilaija ena nona tukuna, de sega ni rogoci ira o Peali ni sa rui osooso, de tiko e valelailai, se moce tiko qai vinakati me vakayadrati. Baci tukuna tale vei ira o Ilaija: “Dou kaci vakadomoilevu.” Sa vakadeitaka tu o Ilaija ni sega ni dina na sokalou vei Peali, e vinakata mera vakadinadinataka sara ga e matadra na Isireli.—1 Tui 18:26, 27.
15. E laurai vakacava ena veika e yacovi ira na bete i Peali ni sega ni ka vakayalomatua meda digia tale e dua me noda turaga, o Jiova ga?
15 Sa vaka era lialia na bete i Peali, “ra sa kaci vakadomoilevu, ka tavalaki ira e nai seleiwau kei nai sele, me vaka na nodrai valavala, a sa dave mai na nodra dra.” E dreve kece ga na nodra sasaga! “A sa sega na domo e rorogo, se dua e vosa mai, se dua e rogoca.” (1 Tui 18:28, 29) Sega ni dua dina na kalou o Peali, qori e ivadi ga i Setani me vakamuai ira tani na Isireli mai na nodra qaravi Jiova. E macala tu ga, ni na rarawa qai vakamadualaki o koya e sega ni digitaki Jiova me nona turaga.—Wilika Same 25:3; 115:4-8.
Na ka e Macala
16. (a) Na cava era rairai nanuma na Isireli ni vakavinakataka na icabocabonisoro i Jiova ena Ulunivanua o Kameli o Ilaija? (b) E vakaraitaka vakacava o Ilaija ni nuitaka na nona Kalou?
16 Ni sa yakavi, sa gauna me vakacaboisoro kina o Ilaija. Taumada, a vakavinakataka e dua na icabocabonisoro vei Jiova era talaraka sobu na meca ni sokalou savasava. A vakayagataka e 12 na vatu, rairai mera nanuma kina na 10 na yavusa e Isireli, nira se vauci tiko ga ena Lawa a soli vei ira kece na 12 na yavusa. E vakarautaka na nona isoro qai sova kina na wai, rairai kau mai na Wasa na Mediterranean e toka voleka e kea. E vakasinaita tale ga ena wai na ikeli a kelia yavolita ena icabocabonisoro. E vakarawarawataka o Ilaija vei ira na parofita i Peali na veika mera cakava, ia na ka e vakarautaka me baleta na nona isoro era nanuma ni na dredre vei Jiova me cakava kina e dua na ka—e vakaraitaka qori ni nuitaka dina nona Kalou.—1 Tui 18:30-35.
E vakaraitaka na masu i Ilaija ni se kauaitaki ira tiko ga na Isireli, e vinakata me “saumaka tale na yalodra” o Jiova
17. E laurai vakacava ena masu i Ilaija na ka e vakaliuca, eda na vakadamurimuria vakacava qori?
17 Ni vakarautaka oti na veika kece, sa qai masu o Ilaija. Na matata kei na rawarawa ni nona qaqanimasu, e vakaraitaka sara ga na veika e vakaliuca. Koya e bibi duadua, e vinakata me kilai ni “Kalou e Isireli” o Jiova, e sega ni o Peali. Na kena ikarua, e via vakaraitaka ni o koya e dua ga na dauveiqaravi i Jiova, na veivakacaucautaki kei na veivakalagilagi me vagolei ga vua na Kalou. Kena ilutua, e vakaraitaka ni se kauaitaki ira tiko ga na Isireli o Ilaija, e vinakata me “saumaka tale na yalodra” o Jiova. (1 Tui 18:36, 37) Mani vakacava na levu ni veika rarawa era vakavuna ena nodra tawayalodina, se lomani ira tiko ga o Ilaija. Vakacava, rawa nida vakaraitaka tale ga ena noda masu nida kauaitaka na yaca i Jiova, eda yalomalumalumu qai yalololoma vei ira era gadreva na veivuke?
18, 19. (a) E sauma vakacava na masu i Ilaija o Jiova? (b) Na cava e tukuna vei ira na tamata o Ilaija mera cakava, na cava mera kua kina ni lomani na bete i Peali?
18 Ni vakarau masu o Ilaija, de ra veinanuyaka na duri tu e kea ke na vakataki Peali o Jiova. E sega ni yaga mera vakasama tale nira raica na ka e yaco ni sa masu oti o Ilaija. E tukuna na kena ivolatukutuku: “Sa qai lutu sobu mai na buka waqa i Jiova, ka kania nai soro kama, kei na buka, kei na vatu, kei na kuvu-ni-qele, ka dramica na wai e na keli.” (1 Tui 18:38) E veivakurabuitaki dina! Na cava ra qai cakava na tamata?
19 Era kacivaka kece: “Sa Kalou ga ko Jiova; Sa Kalou ga ko Jiova.” (1 Tui 18:39) Era sa qai vakadinadinataka se o cei e Kalou dina, e sega ga vei ira na vakabauta. Ke ra mani vakadinata mada ga ena ka era raica oya ni Kalou dina o Jiova, e se sega tiko ga ni ivakaraitaki ni vakabauta dina. E kerei ira gona o Ilaija mera vakaraitaka nodra vakabauta ena nodra muria na Lawa i Jiova, mera vakamatei kece na parofita vakailasu kei na dauqaravi matakau. (Vkru. 13:5-9) Era meca i Jiova na bete i Peali ra qa nakita mera saqata na nona inaki. Dodonu beka mera lomani? E sega ni ivakaraitaki ni loloma na nodra vakamai bulabula na gone e sega na nodra cala mera isoro vei Peali. (Wilika Vosa Vakaibalebale 21:13; Jere. 19:5) E sega ni veiganiti mera lomani! Mani vakarota o Ilaija mera vakawabokotaki kece.—1 Tui 18:40.
20. Na cava e cala kina na nodra vakalelewa na dauveivakadiloi ni gauna qo ena nona vakamatei ira na bete i Peali o Ilaija?
20 Era vakalewa eso na dauveivakadiloi nikua na veika a yaco ena Ulunivanua o Kameli. Eso era leqataka de vakayagataki me yavu ni kena vakadonui na ivalavala voravora e vakacacani kina na lotu. Ka ni rarawa, ni levu nikua era vakaraitaka ena sala voravora nodra lomakatakata ena lotu. E sega ni va ya o Ilaija, a vakatauca tiko ga na lewadodonu i Jiova. Era kila na lotu vaKarisito dina nira na sega ni vakataki Ilaija mera vakamatei ira na daucaka ca. Era muria ga na ivakatagedegede a kotora o Jisu vei ira kece nona tisaipeli, ni tukuna vei Pita: “Daramaka na nomu iseleiwau ina kena taga, nira na mate ena iseleiwau o ira era vakayagataka na iseleiwau.” (Maciu 26:52) O Jiova ena vakayagataki Luvena me vakatauca na nona lewadodonu ena gauna mai muri.
21. Na cava e ganiti keda kina na lotu vaKarisito nikua na ivakaraitaki i Ilaija?
21 E bibi me laurai vua na lotu vaKarisito dina na vakabauta. (Joni 3:16) Eda rawa ni vakaraitaka qori nida vakadamurimuri ira na dausokalou yalodina me vakataki Ilaija. E sokaloutaki Jiova vakatabakidua qai uqeti ira na kena vo mera cakava tale ga qori. E doudou ni vakavotuya na lotu lasu a vakayagataka o Setani mera vakanadakui Jiova kina na Isireli. E sega ni vakau nona se nuitaka nona kila, e nuitaki Jiova ga me vakatulewa ena ka e yaco. Io, a tokona dina o Ilaija na sokalou savasava. Meda vakadamurimuria mada ga na nona vakabauta!
^ para. 7 Raica na kato “ E Vakacava na Dede ni Lauqa ena Gauna i Ilaija?”
^ para. 9 E dau bulabula qai drokadroka na Ulunivanua o Kameli, ni wasoma na tau ni uca kei na lutu ni tegu ena vuku ni cagi batabata mai waitui e liwava toka na kena baba. E vakalagilagi o Peali ni vakavuna na tau ni uca, qori na vuna e bibi kina na sokalou e caka vua ena Ulunivanua o Kameli. Veiganiti gona me vakavotui tale ga ena vanua sa dravuisiga tu qo na sokalou vei Peali.
^ para. 12 E tukuna vei ira o Ilaija me baleta na isoro: “Kakua ni viria kina e dua na buka waqa.” Era kaya eso na vuku, ni so na dauqaravi matakau e tiko na qara vuni ena ruku ni nodra icabocabonisoro, dau vakawaqaci kina na buka qai nanumi ga ni vakavuna oya na kaukaua vuni.


c: text/html

text:
https://shortest.link lawatu ni itataqomaki
Na lawatu ni itataqomaki oqo e sa tuvai tu me qaravi ira vakavinaka cake era kauwai ki na kena vakayagataki na nodra itukutuku kilai ‘ (PII) me vakayagataki ena initaneti. PII, me vaka e vakamacalataki vei keda na lawa kei na itukutuku maroroi, sai koya na itukutuku e rawa ni vakayagataki ga ena kena ituvaki se na itukutuku tale eso me kilai, veitaratara, se raica e dua na tamata, se me raica e dua na tamata ena lewena. Yalovinaka wilika vakamatau na noda lawatu ni itataqomaki me rawa ni matata kina na noda kila na ivakarau ni noda soqona, vakayagataka, taqomaka, se vakayagataka na nomu itukutuku kilai me vaka na noda mataveilawa.
Na itukutuku cava ni tamata yadua eda dau soqona mai vei ira na tamata ka dau sikova na noda bulago, mataveilawa, se app?
Ni otataki se rejisita ena vanua eda tiko kina, me vaka e ganita, sa rawa mo na kerei mo curuma na nomu URL, URL Leleka, se so tale na itukutuku me vukea na veika o sotava.
Na gauna cava eda na kumuni itukutuku kina?
Keimami dau kumuna vata na itukutuku mai vei kemuni ni ko ni sa vakalewena e dua na fomu se vakacuruma na itukutuku ena neimami vanua.
Me da na vakayagataka vakacava na kemu itukutuku?
E rawa ni da vakayagataka na itukutuku eda soqona mai vei iko ni o rejisita, volia e dua na volivoli, curu ki na noda FamilySearch, sauma e dua na vakadidike se veitaratara ni volivolitaki, vakaseua na mataveilawa, se vakayagataka eso tale na iyaya ni cakacaka ena veisala oqo:
• Me vakatorocaketaki na neitou mataveilawa me rawa ni qaravi vakavinaka cake kina.
Me da taqomaka vakacava na nomu itukutuku?
Eda sega ni vakayagataka na veivakamalumalumutaki Sikenitaka kei na/se Sikenitaka ki na ivakatagedegede PCI.
Eda na vakarautaka ga na itukutuku kei na itukutuku. Eda sega ni kerea na naba ni kadi ni dinau.
Eda dau vakayagataka e veigauna na Malware Sikenitaka.
Na nomu itukutuku vakaitaukei e tiko kina na veitaratara tudei ka na rawa walega ni tiko ena dua na iwiliwili lailai ni tamata ka tu na nodra dodonu ni cakacaka ena ivakarau vakaoqo, ka gadrevi me maroroi na itukutuku. Me kena ikuri, na itukutuku kece sara ni dinau o dau setilaiti oqo mai na taqomaki Socket vakavavakutaka ilati (SSL) tekinolaji.
Eda na vakayagataka na veimataqali ivakarau ni tataqomaki ni dua na curu, vakau, se accesses na nodra itukutuku me maroroi kina na nomu itukutuku.
Na veika kece e vakayagataki e cakacakataki ena dua na ikoya matamata ni AOCDS ka ra sega ni maroroi se cakacakataki ena noda Bola.
Eda dau vakayagataka beka na ‘ cookies ‘?
Io. Na Cookies e dua na faile lailai ni dua na vanua se kena veiqaravi ni AOCDS vakadewataki ki na nomu barausa ni kompiuta (kevaka o vakatara) ka na rawa kina na ivakarau ni ni AOCDS ni vanua me kilai kina na nomu barausa ka toboka ka nanuma na itukutuku eso. Me ivakaraitaki, eda dau vakayagataka na cookies me vukei keda me da nanuma ka cakacakataka na iyaya ena nomu kareti ni volivoli. Era dau vakayagataki talega me vukea na noda kila na veika e tu ena nomuni itaviqaravi e liu se ena vanua oqo, ka na rawa kina vei keimami me keimami vakarautaka na veiqaravi vinaka cake. Eda na vakayagataka talega na cookies me vukei keda me da aggregate na itukutuku me baleta na gaunisala ni vanua kei na vanua ni cakacaka me rawa ni da solia kina na veika e sotavi kei na iyaya ni cakacaka ena veisiga ni mataka.
Eda vakayagataka na cookies me:
• Vakamuria na tatabaki.
• Aggregate na itukutuku me baleta na gaunisala ni vanua kei na vanua ni veimaliwai me rawa ni soli kina na veika sotavi kei na iyaya ni cakacaka ena veisiga ni mataka. Eda na rawa talega ni vakayagataka na veiqaravi ena ikatolu ni pati ka na raica tiko kina na itukutuku oqo ena vukuda.
E rawa ni o digitaka me vakasalataki iko ena nomu kompiuta ena veigauna yadua e vakau kina e dua na bisikete kakete, se e rawa ni o digitaka mo bokoca kece na cookies. Ko na vakayacora oqo ena nomu ituvatuva ni barausa. Me vaka ni duidui vakalailai na barausa, raica na nomu menu ni veivuke ni barausa mo vulica kina na sala dodonu mo veisautaka kina na nomu cookies.
Kevaka o vukica na cookies, eso na ka e rawa ni yaco kina na veika o sotava ena vinaka me kakua ni cakacaka vakavinaka. Ena sega ni tara na veika e sotavi ena veika a sotava o koya e vakayagataka na vinaka ka na sega ni rawa ni cakacaka vakadodonu.
Vakatakilaitaki ni soqo ena ikatolu
Eda na sega ni volitaka, volitaka, veisau, se vakauta ki na taudaku ni ilawalawa na nomu itukutuku kilai vakavo kevaka eda vakarautaka na notisi ni ilavo e soli taumada. Oqo e sega ni oka kina na vakayacori ni mataveilawa kei ira na ilawalawa tale eso era vukei keda ena kena cicivaki tiko na noda mataveilawa, liutaka na noda bisinisi, se qaravi ira na noda vakayagataka, me vaka ga na nodra vakadonuya na ilawalawa oqo me ra maroroya na itukutuku oqo. Eda na rawa talega ni vagalalataki na itukutuku ni sa vagalalataki me muria na lawa, vakasaurarataka na noda lawatu ni vanua, se taqomaka na noda dodonu, iyauqaqa se veitaqomaki.
Ia, eso beka na itukutuku ni vulagi sega ni kilai sega ni kilai e rawa ni vakarautaki ki na dua tale na vanua me baleta na volivolitaki, kacivaki, se na kena e vakayagataki tale eso.
Isema ni soqo ni ikatolu
Ena so na gauna, ena noda digidi, sa rawa me da oka kina se solia na noda iyaya ni cakacaka se veiqaravi ena noda mataveilawa. Na tikina ikatolu ni soqo oqo e tiko kina eso na lawatu duidui ka tu vakataki ira. O koya gona, e sega kina ni dua na noda itavi se vakalawa me baleta na lewe kei na itaviqaravi ni veivanua semati oqo. Ia, eda segata me da taqomaka na dodonu ni noda vanua ka kidavaki e dua na vakasama me baleta na veivanua oqo.
Na veika e gadrevi ena kacivaki nei Google e rawa ni uomadra cake mai na ivakavuvuli kacivaki nei Google. Era sa biu tu me ra vakarautaka e dua na gauna vinaka me ra vakayagataka kina. https://support.google.com/adwordspolicy/answer/1316548?hl=en
Keitou vakayagataka na Google AdSense kacivaki ena neitou mataveilawa.
Google, me ikatolu ni vendor ni soqo, vakayagataka na cookies me veiqaravi ads ena noda vanua. Na vakayagataki ni Google nei DART bisikete kasiqa e rawa kina ni da veiqaravi ads vei ira era vakayagataka ka yavutaki ena veisiko e liu ki na noda vanua kei na veivanua tale eso ena initaneti. E rawa ni opt out mai na kena vakayagataki na DART bisikete kamica ena nomu sikova na lawatu ni itataqomaki ni Google na kei na lewena.
Eda sa vakayacora oti:
• Remarketing vata kei Google AdSense
• Google vakaraitaka na Ripote ni veisemati ni veisemati
• Ripote ni lewenivanua kei na veika e taleitaka
• DoubleClick vatavata veiwaki
O keda, vata kei na ikatolu ni dauveivoli eso me vaka na Google vakayagataka na imatai ni cookies (me vaka na Google Analytics cookies) kei na ikatolu ni soqo cookies (me vaka na DoubleClick bisikete kateni) se dua tale na itukutuku ni soqo Lotu me baleta na kena vakayagataki na itukutuku e vakayagataki tiko ena na vakasama kei na veiqaravi tale eso ni Lotu me baleta na kena semati ki na noda mataveilawa.
Opting mai:
E rawa ni ra vakarautaka na itikotiko na ivakarau e Google kina na advertises vei iko ena nomu vakayagataka na tabana ni google na. Alternatively, e rawa ni o opt out-mai na nomu sikova na tabana ni veisemati kacivaki vakasama opt out na draunipepa se ena nomu vakayagataka na Google Analytics opt out ena barausa vakuria.
Google reCAPTCHA V2.
Na itukutuku cava e reCAPTCHA?
Imatai ni reCAPTCHA algorithm ena raica ke tiko e dua na Google bisikete kasivita ena kompiuta me vakayagataki.
O koya gona, e dua tale na ikuri ni reCAPTCHA bisikete kana ena qai vakuri ki na barausa nei koya e vakayagataka ka na ivakanananu a maroroi – pixel mai na pixel – e dua na iyaloyalo taucoko ni katubaleka ni barausa nei koya e vakayagataka ena gauna o ya.
Eso na barausa kei na itukutuku e vakayagataki tiko ena gauna oqo era oka kina:
Cookies kece mai vei Google ena 6 na vula sa oti,
E vica na kiliki mouse o cakava ena sikirini o ya (se tara kevaka e dua na misini e tara),
Na itukutuku CSS me baleta na tabana oya,
Na tikinisiga donu,
Na vosa ka tiko kina na barausa,
E dua na vakacobara e vakacurumi ena barausa,
Iyaya Javascript kece
Cakacaka ni veitaqomaki ena initaneti
Na CalOPPA sa imatai ni lawa ni vanua ena matanitu me na gadrevi kina na mataveilawa vakabisinisi kei na Lotu ena initaneti me vakabira e dua na lawatu ni itataqomaki. Na lawa e yacova na yani vinaka sara e California me gadrevi kina e dua na tamata se kabani e Amerika (kei na conceivably ni vuravura) ka ra vakasokomuni kina na mataveilawa ni cakacaka yadua mai California consumers me ra biuta kina e dua na lawatu ni itataqomaki e o ena kena mataveilawa ka tukuna sara ga na itukutuku era sa kumuni vata kei ira na tamata yadua se ilawalawa era sa wasei tiko. -Raica eso tale na ka ena http://consumercal.org/california-online-privacy-protection-act-caloppa/#sthash.0FdRbT51.dpuf
Me vaka na CalOPPA, eda sa vakadonuya na veika oqo:
Sa rawa vei ira na vakayagataka me ra sikova na noda vanua tawakilai.
Ni sa tauyavutaki na lawatu ni itataqomaki oqo, eda na vakuria e dua na isema ki na noda tabana ni vuvale se me lailai sara, ena imatai ni tabana bibi ni oti na noda curuma na noda mataveilawa.
Na noda isema ni lawatu ni itataqomaki e oka kina na vosa ‘ na kena itataqomaki ‘ ka rawa ni kunei vakarawarawa ena tabana e tukuni toka e cake.
Ena vakaraitaki vei iko e dua na veisau ni lawatu ni itataqomaki:
• Ena noda tabana ni lawatu ni itataqomaki
Rawa ni veisautaka na nomu itukutuku vakai iko:
• Ena emailing keda
E sega ni dau vakamuria vakacava na noda vanua na noda vanua?
Eda doka na noda sega ni raica na ivakatakilakila ka kakua ni raica, tea na cookies, se vakayagataka na kacivaki ni sega ni dua na kena sala (DNT) na barausa ni gacagaca sa tiko ena kena vanua.
E vakatara beka na noda vanua me veivakayavalati na kena raimuri?
Sa ka bibi talega meda kila tiko ni da vakatara na veivakayavalati ni ikatolu ni soqo
COPPA (cakacaka ni veitaqomaki ena initaneti ni gone)
Ni sa yaco mai ki na nodra itukutuku na tamata yadua mai vei ira na gone era se bera ni yabaki 13, era na cakacaka ni veitaqomaki ena initaneti ni gone (COPPA) biuti ira na itubutubu ena nodra vakatulewa. Na Federal ni veisau ni ilavo, Amerika ‘ saumi ni itataqomaki ni bula galala, enforces na lawa COPPA, ka spells na daunitalevoni ni mataveilawa kei na veiqaravi ena initaneti me ra taqomaka kina na nodra itataqomaki kei na veitaqomaki na gone ena initaneti.
Eda na sega ni makete vakatabakidua vei ira na gone ni se bera ni yabaki 13.
Eda na laiva beka me ikatolu ni ilawalawa, oka kina na na veitaratara se vakacobara-ins, kumuni PII mai vei ira na gone ena 13?
Ivakarau ni itukutuku totoka
Na itukutuku ni kena vakatovotovotaki na ivakavuvuli e tiko kina na backbone ni lawa ni itataqomaki e Amerika kei na ivakavuvuli era oka kina na kena sa mai vakayacori e dua na itavi bibi ena kena vakatorocaketaki na lawa ni veitaqomaki ena veiyasai vuravura. Na kilai vakamatata ni iTukutuku Vakaraitaki ni Vakatovotovo kei na kena vakayagataki vakadodonu sa ka bibi sara me vakamuri na lawa eso ni itataqomaki ka taqomaka na itukutuku ni tamata yadua.
Me rawa ni da tiko ena laini kei na ivakarau ni itukutuku ni veika me caka ena veika me na caka, e dodonu me dua na itukutuku kabasu:
Eda na vakaraitaka vei ira era vakayagataka tiko ena notisi ni vanua
• Ena loma ni 7 na siga ni bisinisi
Eda sa duavata talega ki na ivakavuvuli Redress yadua ka gadrevi kina vei ira na tamata yadua me tu vei ira na dodonu me ra sasagataka na kaukauwa me baleta na itukutuku na kei na processors ka ra sega ni rawa ni muria na lawa. Na ivakavuvuli oqo e sega walega ni gadrevi kina vei ira na tamata yadua me ra vakasaurarataka na nodra itukutuku, ia e tu talega vei ira na tamata yadua era recourse ki na gadivi se tabana ni matanitu me ra vakadikeva ka/se prosecute sega ni vakadonui ena itukutuku processors.
Rawa-SPAM cakacaka
Na cakacaka SPAM e rawa ni dua na lawa ka virikotora na lawa me baleta na imeli vakabisinisi, tauyavutaka na veika e gadrevi me baleta na itukutuku vakabisinisi, ka solia na dodonu me imeli tu vakadua vei ira, ka spells na itotogi dredre ni kena voroki.
Keitou na kumuna vata na nomu itikotiko ni imeli me rawa kina na:
Me vaka na CANSPAM, eda sa vakadonuya na veika oqo:
• Sega ni vakayagataka na iulutaga lasu se veivakacalai se itikotiko ni imeli.
• Me kilai na itukutuku me advertisement ena so na sala veiganiti.
• Okata kina na itikotiko vakayago ni noda bisinisi se itikotiko ni vanua.
• Vakaraica na veiqaravi ni imeli me baleta na vakadonui, kevaka e vakayagataki e dua.
• Rokovi opt out—unsubscribe e dau kerekere vakatotolo.
• Vakatarai ira na vakayagataka me ra unsubscribe ena nomu vakayagataka na isema ena boto ni imeli yadua.
Kevaka o gadreva mo unsubscribe mai na nomu ciqoma na imeli ni mataka, sa rawa mo imeli vei keda ena
abuse@shortest.Link ka keimami na vagalalataki kemuni mai na ivola taucoko.
Veitaratara kei keda
Kevaka e tiko eso na taro me baleta na lawatu ni itataqomaki oqo, sa rawa mo veitaratara kei keda ena kena vakayagataki na itukutuku e ra.
https://shortest.link
abuse@shortest.link
Iotioti ni veisau ena 2021-01-11

robotstxt: allowed

filter: keep


text:
VAKADEITAKA NONA I DABEDABE KI NA QUATER FINAL NA TIMI NI VITI ENA TOULOUSE 7s
Written by Maria Solomone on May 21, 2022
Vakadeitaka na nona i dabedabe ki na Quarter fainala na timi ni Viti ni oti na nodratou mai vakadruka na timi Welesi ena kai e 19-0 ena Toulouse 7s na mataka ni kua.
Napolioni Bolaca on Toulouse 7s:pc:fijirugby
E rau yadua na sikoa o Sevuloni Mocenacagi kei na Napolioni Bolaca ena i matai ni veimama,kei na dua na penlaty try ni oti nona raica o dau ni vakatagisici e dua na veivesu vakatabui ka vakayacori vei Sauturaga ena gauna e cici tiko kina me sikoa.
pc:world.rugby
Viti e a vakadruka na timi ni Kenya ena kai e 29 kei 5 ena i matai ni sota vakatobu.
Viti e sana waraka tiko na i otioti ni sota vakatobu kei Varanise ni vo e 26 na miniti me 1 ena sigalevu ni mataka.


text:
Cakacaka vakaukaua o Paula ena vuku ni ivavakoso (24-29)
1 O yau o Paula na yapositolo i Karisito Jisu me vaka na loma ni Kalou, kei Timoci+ na tacida,2 vei kemuni na yalosavasava kei kemuni na veitacini yalodina oni tisaipeli i Karisito e Kolosa:Me tiko mada ga kei kemuni na loloma soli wale kei na vakacegu ni Kalou na Tamada.3 Keitou dau vakavinavinakataka na Kalou, na Tama ni noda Turaga o Jisu Karisito, ni keitou dau masulaki kemuni,4 ni keitou sa mai rogoca na nomuni vakabauti Karisito Jisu kei na nomuni dau lomani ira na yalosavasava kece5 ena vuku ni inuinui e maroroi tu mai lomalagi me nomuni.+ Oni a rogoca na inuinui qo ni a tukuni vei kemuni na ka dina me baleta na itukutuku vinaka6 e yaco yani vei kemuni. E sa tete qai vuavuaivinaka tiko ga e vuravura taucoko na itukutuku vinaka,+ me vaka ga e yaco tiko mai keri, mai na siga oni rogoca qai kila kina na dina ni loloma soli wale ni Kalou.7 Qori na ka oni vulica vei Epafira,+ e dua na neitou itokani dauveiqaravi. E vakayacora na dauveiqaravi yalodina qo i Karisito na ka e dodonu me keitou cakava vei kemuni,8 e vakaraitaka tale ga vei keitou na nomuni loloma, na loloma e bucini ena veidusimaki ni yalo ni Kalou.9 Oya tale ga na vuna me tekivu mai na siga keitou rogoca kina, keitou sega ni cegu ni masulaki kemuni+ kei na neitou kerea moni vakasinaiti ena kilaka dodonu+ me baleta na nona inaki, me soli vei kemuni na vuku dina, moni kila na veika vakayalo,+10 me rawa ni rakorako vei Jiova* na nomuni itovo, moni vakamarautaki koya vakalevu ena nomuni vua ena cakacaka vinaka kece kei na nomuni vakalevutaka tiko ga na kilaka dodonu me baleta na Kalou,+11 me vakaukauataki kemuni mada ga na nona kaukaua levu+ moni vosota kina na ka kece ena vosovoso kei na marau,12 ni oni vakavinavinakataka na Tamada, o koya e vakarautaki kemuni me rawa ni oni vakaivotavota ena ka era taukena na yalosavasava+ era tiko ena rarama.13 E vakabulai keda mai na lewa ni butobuto+ qai kauti keda ina matanitu i Luvena lomani,14 ena vukuna eda sereki kina ena ivoli, me rawa ni vosoti na noda ivalavala ca.+15 O koya na iyaloyalo ni Kalou tawaraici,+ na ulumatua ni kabuli kece,+16 e vakaitavi o koya ena buli ni ka kece tale eso mai lomalagi kei vuravura, na ka e laurai kei na ka e sega ni laurai,+ se ra idabedabe vakatui se veiliutaki se matanitu se lewa. E vakaitavi ena buli ni veika tale eso,+ era buli tale ga ena vukuna.17 A bula tale ga ni bera na ka kece tale eso,+ era qai basika na ka kece qori ena vukuna,18 e ulu ni yago, oya na ivavakoso.+ O koya na itekitekivu, na isevu me vakaturi mai na mate,+ me liu kina o koya ena ka kece,19 ni raica na Kalou ni vinaka me tu vua na ka kece,+20 ena vukuna tale ga, ena vakaduavatataki tale kina vua na Kalou na ka kece tale eso+ ni vakarautaka na veiyaloni ena dra+ e vakadavea ena kaunirarawa,* se ra ka e vuravura, se ra ka mai lomalagi.21 Oni a yawaka tu na Kalou, oni meca, ni oni dau vakasamataka na ka ca.22 Qo oni sa mai vakaduavatataki tale ena vuku ni yago i koya a solia nona bula me vakamatei, me vakarautaki kemuni kina moni savasava, moni kua ni beitaki e matana+—23 ia e dodonu moni tu ga ena vakabauta,+ moni dei ena yavu,+ moni kua ni yavalati,+ moni kua ni vakamuai tani mai na inuinui ni itukutuku vinaka oni a rogoca, ni a vunautaki qori vei ira na kabuli kece e ruku i lomalagi.+ O yau o Paula na italatala ni itukutuku vinaka qo.+24 Au marau tiko ena gauna qo niu vakararawataki ena vukumuni.+ Au vakila tale ga niu se sega ni vakararawataki sara me vaka e dua na tikiniyago i Karisito,+ oya na ivavakoso.+25 Au dauveiqaravi ni ivavakoso qo me vaka na cakacaka vakadauniyau+ e lesia vei au na Kalou ena vukumuni me vunautaki sara kina vakavinaka na vosa ni Kalou.26 A vunitaki tu na ka vuni tabu qo+ ena ivakarau ni vuravura sa oti*+ kei na itabatamata era bula e liu. Ia qo sa vakatakilai vei ira na nona yalosavasava,+27 e marau na Kalou me lesi ira qo me vakatakila ina veimatanitu na lagilagi kei na talei ni ka vuni tabu.+ Qo o Karisito ni duavata kei kemuni, oya ni oni nuitaka moni na vakalagilagi vata.+28 O koya ga qo eda vunautaka tiko, eda vakasalataki ira tiko kina na tamata kece, eda veivakavulici kina ena iwalewale vakavuku kece, meda vakarautaki ira kece me taucoko nodra veiwekani kei Karisito.+29 Qo na vuna au cakacaka kina vakaukaua, au qai sasaga me salavata kei na kaukaua e soli vei au.+


text:
Vakapapeti
Vakapapeti e dua na ivakarau ni vakatasuasua se vakayacora ka okati kina na veidacalataki ni papeti– iyaya ni vakabauta, e vakavuqa ni vakatauvatataki kei na dua na mataqali tamata se manumanu, e veivakayadrati se vakasaurarataki mai vua e dua na tamata e vakatokai me daupapeti. Na vakatasuasua vakaoqo e vakatokai talega me dua na papeti vakaraitaki. Na itukutuku ni dua na papeti vakaraitaki e vakatokai na vakapapeti cakacaka. O ira na daupapeti vakayagataka na veitosoyaki mai na ligadra kei na liga me ra lewa kina na gacagaca me vaka na ititoko se wa me yavalata kina na yago, uluna, yava, kei na so na gauna na gusu kei na mata ni papeti. Ena so na gauna e dau vosa na dauvakapapeti ena domo ni mataqali papeti, ia ena so tale na gauna era dau lagata e dua na iyaloyalo katoni.


text:
Wase 129
Na ivakaro sa solia ko Josefa Simici na Parofita, mai Nauvu, Ilinoi, ena 9 ni Feperueri 1843, ka vakamacalataki kina e tolu na ka bibi era na kilai kina na agilosi kei na yalo dauveiqaravi.
1–3, Era tu mai lomalagi na yago sa vakaturi cake mai na mate kei na yago vakayalo; 4–9, Sa soli na sala me kilai kina na italai mai na daku ni ilati.
1 Sa tiko mai alomalagi e rua na mataqali ka bula, ko ya: Na bagilosi, era ka bula sa cvakaturi cake mai na mate, ka ra taukena na yago vakalewe kei na sui—
2 Me vakaoqo, sa kaya ko Jisu: Tarai au ka raica, ni sa sega ni avakalewena se vakasuina na yalo, me vaka dou sa raica vei au.
3 Ai karua: na ayalodra na tamata bdodonu sa vakavinakataki cake, ko ira era sega ni vakaturi cake tale mai na mate, ia era sa rawata na lagilagi e tautauvata.
4 Ni sa rairai mai e dua na italai ka kaya ni kauta mai na itukutuku mai vua na Kalou, dodoka vua na ligamu ka kerea me lululu vata kei iko.
5 Kevaka e agilosi ko koya ena vakayacora me vakakina, ko na vakila ni ko sa taura na ligana.
6 Ia kevaka e yalo ni dua na tamata dodonu ka sa vakavinakataki cake, ena rairai mai ena nona lagilagi; ni sai koya ga oqori na sala e rawa ni rairai mai kina—
7 Kerei koya me lululu vata kei iko, ia ena sega ni yavala, baleta ni veisaqasaqa kei na ivakarau vakalomalagi me veivakaisini e dua na tamata dodonu; ia ena tukuna ga na nona itukutuku.
8 Ia kevaka e atevoro ka vakamataliataki koya me vaka e dua na agilosi ni rarama, ni ko kerei koya mo drau lululu ena solia mai na ligana, ia ko na sega ni vakila e dua na ka; io ko na kilai koya sara kina.
9 Sai iratou oqori na sala lelevu e tolu ko na kila rawa kina se sa mai vua na Kalou e dua na veiqaravi.


text:
32 E vosa vei Jeremaia o Jiova ena ikatini ni yabaki i Tui Setekaia e Juta, oya ena ika18 ni yabaki i Nepukanesa.*+2 Ena gauna oya era viribaiti Jerusalemi tiko na mataivalu nei tui Papiloni, ia e vesu tiko o Jeremaia na parofita ena Raranivale ni Yadra+ ena vale ni tui Juta.3 Ni vesuki koya o Tui Setekaia e Juta,+ e kaya, “Na cava o parofisai kina va qo? O kaya, ‘Qo na ka e kaya o Jiova: “Au na solia na koro qo e liga i tui Papiloni, ena vakadruka o koya,+4 ena sega ni drovaki ira na Kalitia o Tui Setekaia e Juta, ni na soli dina e liga i tui Papiloni, erau na veivosaki ni rau veirai, ena raici koya na matana.”’+5 ‘Ena kauti Setekaia i Papiloni o koya, ena tiko e kea me yacova niu nanumi koya,’ e kaya o Jiova. ‘Oni na valuti ira tiko ga na Kalitia, ia oni na sega ni qaqa.’”+6 E tukuna o Jeremaia: “E vosa vei au o Jiova, e kaya,7 ‘Sa lako yani qori o Anameli na luvei Salumi na taci tamamu, ena kaya: “Mo volia na noqu tikiniqele e tiko e Anacoci+ me nomu, ni dodonu mo volia lesu ni o taravi au.”’”+8 E mani lako mai vei au o Anameli na luvei taci tamaqu ina Raranivale ni Yadra me vaka na vosa i Jiova, e kaya vei au: “Yalovinaka, mo volia na noqu tikiniqele e tiko e Anacoci ena vanua o Penijamini, ni dodonu mo taukena mo volia lesu ni o taravi au. Mo volia me nomu.” Au kila sara ni qo na vosa i Jiova.9 Au mani volia vei Anameli na luvei taci tamaqu na tikiniqele e tiko e Anacoci. Au vakarautaka sara vua na ilavo,+ e vitu na sikeli* kei na tini na tikinisiliva.10 Au vola na ivolavakadinadina,+ au dregata, au kaciva eso na ivakadinadina,+ au vakarautaka tale ga na ilavo ena ivakarau ni bibi.11 Au taura mai na ivolavakadinadina ni veivoli, na kena e dregati e tukuni ena ivakaro kei na lawa, kei na kena e sega ni dregati,12 au solia sara na ivolavakadinadina ni veivoli vei Peruki+ na luvei Narai+ na luvei Mesea, e matai Anameli na luvei taci tamaqu, o ira na ivakadinadina era vola na yacadra ena ivolavakadinadina ni veivoli, kei na matadra kece na Jiu era tiko ena Raranivale ni Yadra.+13 Au vakaroti Peruki sara nira rai tu, au kaya:14 “Qo na ka e kaya o Jiova ni lewe vuqa,* na Kalou ni Isireli, ‘Mo kauta na ivola qo, na ivolavakadinadina ni veivoli qo, na kena e dregati kei na kena e sega ni dregati, mo biuta ena loma ni dua na saqa qele me maroroi vakadede kina.’15 Ni qo na ka e kaya o Jiova ni lewe vuqa, na Kalou ni Isireli, ‘Ena voli tale na vale, na qele, kei na loganivaini ena vanua qo.’”+16 Au masu sara vei Jiova niu solia oti na ivolavakadinadina ni veivoli vei Peruki na luvei Narai, au kaya:17 “Oilei, kemuni na Turaga Cecere Duadua Jiova! Raica! Oni bulia na lomalagi kei na vuravura ena nomuni kaukaua levu,+ kei na ligamuni e dodo tu. E sega ni dredre vei kemuni e dua na ka,18 oni vakaraitaka na dei ni nomuni loloma vei ira na vica vata na udolu, ia oni sauma na cala nei tamadra vei* luvedra e taravi ira,+ o kemuni ga na Kalou dina, oni cecere, oni kaukaua, na yacamuni o Jiova ni lewe vuqa.19 E uasivi na ka oni nakita, e kaukaua na nomuni cakacaka,+ e raica na matamuni na nodra ivalavala kece na tamata,+ moni sauma yadua na nodra ivalavala kei na vua ni ka era cakava.+20 Oni cakava na ivakatakilakila kei na cakamana ena vanua o Ijipita, e kilai me yacova mai na siga qo, me rogo kina na yacamuni e Isireli, vei ira tale ga na tamata+ me vaka ena siga qo.21 Oni kauti ira tani na nomuni tamata na Isireli mai na vanua o Ijipita ena ivakatakilakila, ena cakamana, ena ligamuni kaukaua, ena ligamuni e dodo tu, kei na cakacaka rerevaki.+22 “Oni qai solia vei ira na vanua qo oni a bubuluitaka moni solia vei ira na tukadra,+ na vanua e drodro kina na sucu kei na oni.+23 Era lako mai mera taukena, ia era sega ni rogoca na domomuni se muria na nomuni lawa. Era sega ni muria na ka kece oni vakaroti ira kina, oya na vuna oni kauta mai kina na ca kece qo vei ira.+24 Raica! Era lako mai na tamata mera viria na bainivalu mera valuta na koro,+ ena bale dina na koro e ligadra na Kalitia era valuta tiko, ena vuku ni iseleiwau,+ na dausiga, kei na matedewa,+ na ka kece oni tukuna sa yaco tiko me vaka oni raica ena gauna qo.25 Ia oni tukuna vei au, kemuni na Turaga Cecere Duadua Jiova, ‘Mo volia na tikiniqele ena ilavo me nomu, mo kaciva eso na ivakadinadina,’ ia ena soli sara ga na koro e ligadra na Kalitia.”26 E vosa vei Jeremaia o Jiova:27 “O yau o Jiova na nodra Kalou na tamata kece. E dredre vei au e dua na ka?28 Ia qo na ka e tukuna o Jiova, ‘Au na solia na koro qo vei ira na Kalitia kei na liga i Tui Nepukanesa* e Papiloni, ena vakadruka.+29 Era na lako mai na Kalitia era valuta tiko na koro qo mera vakama ena bukawaqa me kamayavu,+ kei na dela ni veivale era cabora kina na lewenivanua na isoro vei Peali ra qai livia kina na isoro livi vei ira na kalou tani mera vakacudrui au.’+30 “‘Era vakayacora ga na ka ca e mataqu na Isireli kei ira na Juta mai na gauna era itabagone kina,+ era vakacudrui au tiko ga na Isireli ena cakacaka ni ligadra,’ e kaya o Jiova.31 ‘Ni vakatubura na noqu rarawa kei na noqu cudru na koro qo me tekivu mai na siga era tara kina me yacova mai na siga qo,+ me kau tani kina e mataqu,+32 ena vuku ni nodra caka ca kece na Isireli kei na Juta mera vakacudrui au kina, o ira, na nodra tui,+ na nodra turaga,+ na nodra bete, na nodra parofita,+ o ira na lewe i Juta, kei ira na lewe i Jerusalemi.33 Era vakanadakui au tiko ga, era sega ni vakanamata mai,+ ia au saga meu vakavulici ira wasoma,* e sega ni dua vei ira e rogoca na veivakavulici.+34 Era biuta na nodra matakau vakasisila ena vale e vakayacani ena yacaqu mera vakadukadukalitaka.+35 Era tara tale ga na vanua cecere vei Peali ena Buca ni Luvei Inomi*+ mera vakama kina na luvedra tagane kei na luvedra yalewa vei Moleke,+ na ka au sega ni vakaroti ira kina,+ e sega sara ga ni tubu e lomaqu* mera vakayacora na ka vakasevaki qo mera valavala ca kina na Juta.’36 “Ia qo na ka e kaya o Jiova na Kalou ni Isireli me baleta na koro qo oni kaya tiko ena soli e liga i tui Papiloni ena iseleiwau, ena dausiga, kei na matedewa,37 ‘Au na kumuni ira mai na vanua kece au vakasavi ira kina ena noqu cudru kei na noqu cudru levu kei na noqu cudru katakata,+ au na kauti ira lesu mai ina vanua qo mera tikovakacegu kina.+38 Era na noqu tamata, au na nodra Kalou.+39 Au na solia vei ira e dua na yalo+ kei na dua na sala, mera dokai au tiko ga mera vinaka kina, mera vinaka tale ga kina na luvedra e taravi ira.+40 Au na veiyalayalati kei ira ena dua na veiyalayalati e sega ni mudu,+ au na sega ni vakanadakui ira meu vakayacora vei ira na ka vinaka,+ au na tugana i lomadra mera dokai au, mera kua ni biuti au.+41 Au na rekitaki ira meu vakayacora vei ira na ka vinaka,+ au na tei ira mera tudei ena vanua qo+ ena lomaqu taucoko kei na noqu vinaka kece.’”*42 “Qo na ka e kaya o Jiova, ‘Me vaka niu kauta mai vei ira na tamata qo na ca levu kece qo, au na solia tale ga vei ira na ka vinaka kece au yalataka vei ira.+43 Ena voli tale na qele ena vanua qo,+ ia oni kaya: “Sa lala, e sega kina na tamata kei na manumanu, sa soli vei ira na Kalitia.”’44 “‘Ena voli na qele ena ilavo, ena volai na ivolavakadinadina ni veivoli, ena dregati, ena kacivi eso na kena ivakadinadina ena vanua o Penijamini,+ ena yasayasa e Jerusalemi, ena koro e Juta,+ ena koro ena veiulunivanua, ena koro ena vanua lolovira,+ kei na koro ena ceva, niu na vakalesui ira mai na nodra bobula,’+ e kaya o Jiova.”
iVakamacala e ra
^ Ipe., “Nepukatiresa,” e dua tale na kena ivolavolai.
^ Dua na sikeli e tautauvata kei na 11.4 na karamu (0.367 na onisi). Raica na iKuri B14.


text:
Cakacaka
Chapter 8
E duavata o Saula ena nona mate oqo o Sitiveni. Ena gauna o ya sa qai tubu cake vakalevu sara na nodra vakararawataki nai soqosoqo lotu era tiko mai Jerusalemi; ka ra sa duiveisebayaki kina ki na veiyasana i Jutia kei Samaria, era sa tikoga nai apositolo.
2 Sa qai mai bulu o Sitiveni ka vakalolokutaki mai vei ira na lewe ni lotu.
3 Na tamata oqo o Saula sa vakararawataki ira tiko nai soqosoqo lotu, sa dau curu yani ena veivalevale era soqoni kina, ka yarataki ira na tagane kei na yalewa me biuti ira ki na vale ni veivesu.
4 O koya oqo, o ira kece sa duiveisebayaki, era sa laki vunautaka na vosa ni Kalou ena veiyasana era lako kina.
5 O Filipi sa qai lako sobu kina koro levu o Samaria ka vunautaki Karisito vei ira.
6 E lewe levu sara na tamata era vinakata mera rogoci Filipi ena nona i vunau, ni ra rogoca ka raica sara tu ga e matadra na cakacaka veivakurabuitaki sa yaco tiko.
7 Na yalo ni tevoro ka dau curumi ira tu e lewe levu na tamata, me dau veivakatotogitaki tu ka ra dau qoqolou kina sa vagalalataki; era vakabulai talega o ira sa paralase kei na lokiloki.
8 Ka sa yaco kina e dua na veimeketi levu ni marau ena koro levu o ya.
9 Ia sa dua na tamata o Saimoni na yacana, sa dau cakava makawa tiko mai ena koro levu oqo na qaravi tevoro, edau vakurabuitaki ira na kai Samaria o koya, ka dau tukuna ni o koya e dua etu vua na lewa kecega.
10 Na gone lalai kei ira na qase sa dua na ka nodra dau raici koya cake, ka ra tukuna, "Na tamata oqo, sa tu vua na kaukauwa levu ni Kalou."
11 Era sa dau vakarogoci koya ga, ni sa vakurabuitaki ira tiko mai ena dua na gauna balavu ena nona qarava na tevoro.
12 Ia ni sa vunautaka o Filipi na veika me baleta na matanitu ni Kalou kei Jisu Karisito, e lewe levu sa vakabauta na tagane kei na yalewa ka ra sa papitaisotaki sara,
13 E dua talega vei ira sa vakabauta o Saimoni; ni sa papitaisotaki oti sa vinakata me sa lako vata tikoga kei Filipi, sa dua na ka nona kurabui ka qoroqoro, ni sa raica na veivakurabuitaki lelevu kei na veivakatakilakila eso sa vakayacori tiko.
14 Ni ra sa rogoca nai apositolo mai Jerusalemi na nodra sa vakabauta na vosa ni Kalou o ira mai Samaria, era sa qai talai rau mai o Pita kei Joni vei ira.
15 Ni rau sa yaco mai vei ira era se qai lotu vou oqo, rau sa masulaki ira mera rawata na Yalo Tabu.
16 Ni ra se qai papitaisotaki oti ga ena yaca ni Turaga o Jisu, se bera ni tarai ira tiko na Yalo Tabu.
17 E rau sa qai tabaki ira ena ligadrau, era sa rawata kina na kaukauwa ni Yalo Tabu.
18 Ni sa raica o Saimoni ni sa rawati na Yalo Tabu ena vuku ni nodrau veitabaki nai apositolo ena ligadrau, sa vinakata me solia vei rau nai lavo,
19 Sa tukuna vei rau, "Drau solia talega vei au na kaukauwa oqo me'u rawa ni tabaka e dua ena ligaqu me rawata kina na Yalo Tabu."
20 Ia sa tukuna vua o Pita, na nomui lavo mo drau rusa vata, baleta ni o sa nanuma nai solisoli ni Kalou sa rawa ni voli ena i lavo!
21 Ena sega ni rawa mo taukena se vakaivotavota ena ka oqo, ni yalomu e sega ni dodonu ena mata ni Kalou.
22 Mo veivutuni ena nomu caka cala oqo, ka masu vua na Kalou me vosoti iko, de na rawa ni ciqomi iko o koya ena nomu veivutuni.
23 "Ni'u sa raica na yalomu sa vesuki ka vakasinaita tu na veiwaka ga ni valavala ca."
24 Sa qai tukuna vua o Saimoni ka vaka, "Drau masu vua na Turaga ena vukuqu, me kakua ni yacovi au mai kina e dua na ka drau sa vosa kina."
25 Ni rau sa tukuna ka vunautaka oti na vosa ni Turaga mai Samaria, e rau sa qai lesu tale ki Jerusalemi, ena nodrau lako tiko na veikoro lalai e donui rau, na koro vaka Samaria e rau sa vunautaka talega kina na kosipeli.
26 Sa qai vosa vei Filipi e dua na agilosi ni Turaga, ka vaka, "Mo tucake sara ga oqo ka lako vaka kina ceva ena sala sa lako mai Jerusalemi ki Qasa." Oqo sa vanua dravuisiga.
27 A sa tucake o koya ka lako yani ka raica, e dua na kai Iciopea, na euniki se matanivanua levu ka tamata dokai i Kadasi na nodra ranadi na kai Iciopea, e nona dauniyau levu, sa lako tiko mai Jerusalemi.
28 Ni sa lesu tiko, sa dabe tiko o koya ena nona dela ni qiqi vakaturaga ka sa wilika tiko nai vola i Aisea na parofita.
29 Sa vosa na Yalo Tabu vei Filipi, "Mo toro voleka vua ka la'ki tiko e yasana."
30 Sa toro volekati koya o Filipi, ka rogoci koya ni sa wilika tiko nai vola i Aisea na parofita, sa tarogi koya sara, "O sa kila beka na ka o sa wilika tiko?"
31 E sauma mai o koya ka vaka, "E rawa vakacava vei au ni sega tu ni dua me tuberi au?"
32 Oqo nai yatu vosa ena i Vola Tabu sa wilika tiko: "Sa tuberi o Koya me vaka na sipi sa vakarau vakamatei; me vaka na lami sa galu ena matai koya sa kotiva, sa sega ni bau dalaga na gusuna.
33 Ni sa yalomalumalumu sa kautani kina Nona dodonu, o cei me tusanaka rawa Nona kawa? Ni sa kautani mai vuravura na Nona bula."
34 Na euniki se matanivanua oqo sa tarogi Filipi ka vaka,"Me'u tarogi iko mada, se sa vosataki cei tiko na parofita, o koya ga se dua tani na tamata?"
35 Sa qai tekivu o Filipi me vakamacalataka taumada vua na vosa ni Kalou e taroga mai, ka veisematitaka vata na vei tiki ni Vola Tabu, nona vunautaki Jisu vei koya.
36 Ni rau sa lako tiko ena gaunisala, rau donuya sara na wai ni to tu. Sa tukuna na euniki (matanivanua), "Raica, sa to tu oqo na wai. A cava tale me tarovi au, me'u kakua kina ni papitaisotaki?"
37 Sa tukuna vua o Filipi, kevaka o sa vakabauta mai na vuni yalomu mai loma, sa rawa ni o papitaiso, sa tukuna o koya, "Au sa vakabauta ni sa luve ni Kalou o Jisu Karisito."
38 Sa vakarota o koya me tu vakadua mada na qiqi vakaturaga. Rau sa lako sobu ruarua i wai o Filipi kei na euniki (matanivanua), sa papitaisotaki sara o koya.
39 Ni rau sa cabe cake mai wai,sa tauri Filipi na Yalo Tabu ka vakayalitaki koya mai kea me sega ni qai raici koya tale vakadua na euniki (matanivanua) oqo; sa lesu nai lakolako vakaturaga ena reki kei na vakavinavinaka.
40 Ia e a qai la'ki laurai o Filipi mai Asoto. E vunau ena veivanua e lakova mai kei na veikoro lelevu me yaco sara mai Sisaria.


text:
Sere 129 kei na Masu
iTekivu ni iVakamacala (Me kua ni sivia na 3 na miniti)
IYAU MAI NA VOSA NI KALOU
“Yadra Tiko ga Qai Ogaoga Vakayalo”: (10 min.)
[Me saravi na vidio iKau ni iVola i Neumi.]
[Me saravi na vidio iKau ni iVola i Apakuki.]
Apa 2:1-4—Me rawa nida bula ena siga ni veilewai i Jiova, e bibi meda ‘wawa tiko ga’ (w07 15/11 10 ¶3-5)
-
Vakekeli ena Vosa ni Kalou: (8 min.)
Neu 1:8; 2:6—Sala cava e vakarusai kina o Ninive? (w07 15/11 9 ¶2)
Apa 3:17-19—Eda na rairai sotava na ituvaki dredre ni bera na Amaketoni, ia na cava meda nuidei kina? (w07 15/11 10 ¶10)
Na cava o vulica me baleti Jiova ena wili iVolatabu ni macawa qo?
Na cava eso tale na iyau vakayalo o raica ena wili iVolatabu ni macawa qo?
-
Wili iVolatabu: (Me kua ni sivia na 4 na miniti) Apa 2:15–3:6
GUMATUA ENA CAKACAKA VAKAITALATALA
iMatai ni Veisiko: (Me kua ni sivia na 2 na miniti) hf—Me dua na yavu ni veisikovi lesu.
Veisikovi Lesu: (Me kua ni sivia na 4 na miniti) hf—A soli na brochure ena veisiko sa oti. Vakatasuasuataka na veisikovi lesu.
Vunau: (Me kua ni sivia na 6 na miniti) w16.03 23-25—Usutu: O Rawa ni Veivuke ena Nomu iVavakoso?
NODA BULA VAKARISITO
“Yadra Tiko ga Qai Ogaoga Vakayalo ni Veisau na Kemu iTuvaki”: (15 min.) Mera vakaitavi na vakarorogo. Me saravi na vidio Dei Tiko Vakayalo Nida Toki.
Vuli iVolatabu ni iVavakoso: (30 min.) kr wase 22 ¶1-7
Railesuvi na ka e vulici qai vakamacalataka vakalekaleka na ka ena vulici ena macawa tarava (3 min.) Tukuna ni na soli tiko ena Tiseba na Yadra! “Vuna sa Qai Levu ga Kina na Leqa e Vuravura.” Na vidio ni vakatutu ena saravi tiko ena macawa mai qo, sa na tiko ena JW Library ena ika30 ni Noveba. Mera uqeti na dautukutuku mera solia vakalevu na Yadra! ena Tiseba.
Sere 142 kei na Masu


text:
Featured
Page: 2
E rau na sota tiko na mata timi qaqa ni koronivuli o Queen Victoria School, kei Natabua High School ena karua ni quarter fainala ena Under 18 ka na vakayacori tiko ena HFC Bank Stadium ena Vakarauwai saraga oqo. Na koronivuli mai na Queen Victoria School Under 18 erau na sota tiko ni sivi na […]
Picture credit: Royal Family Fan Page….Princess of Wales Catherine Elizabeth Middleton, Prince George,Prince of Wales William and Princess Charlotte. Source: Royal Family Fan Page. Sa vakadeitaki mai na vuvale vakatui mai Bolatagane ni rau na tiko talega na gone na luvei Prince of Wales o Prince George kei na ganena o Princess Charlotte ena veibulu […]
Ethan Nwaneri e se qai yabaki 15 ka cauravou gone duaduda ena itukutuku ni veigauna me qito ena sotasota ni Premier League ena nodratou a qaqa vei Brentford ena kai 3-0. Lewena tiko na cauravou oqo na timi ni Arsenal. Sucu ena Maji -2007, ka se qai yabaki 15 ka 181 na siga me voroka […]
‘MALUMU NITOBU KEI NAIVAUKURA’-Na matasere oqo e sega ni ka vou vei keda me vaka ni ratou sa kilai levu tu ena noda Viti ena buturara ni veivakamarautaki,ka liutaki ratou tiko na cauravou ni Nasau mai Koro,o Jiosefa Vetaukula. ‘NOQU KAMUNAGA’-Oqo e dua na nodratou sere vou ka se qai tavoci ga nikua ena ‘NEW […]
Era vesuka na ovisa e dua na marama tina yabaki 42 ka vakabauti ni tinadrau na gone ka rau tawani matemate tu ena dua na kato. Qai kilai ga ena gauna e ratou a laki volia yani kina na kato oqo e dua na vuvale ena dua na vanua ni maroroi iyaya e Niusiladi. Se […]
‘MUDRE NI CAGI KEI SOVAIWAI – Oqo na matasere ka liutaka tiko o David Seru, na cauravou ni Vunisei,Naceva mai Kadavu ka vasu ki Naigani,Verata mai na Tailevu ni Siga.E vakatoka yaca na nona matasere kina mataqali ka vasu kina mai Naigani me vaka nia susugi cake ga mai kea. ‘DODOMO DARU BUCINA’-Na sere oqo, […]
Sa vakadeitaka mai na Chairman ni Fiji Rugby Union o Commodore Humphrey Tawake ni sa na vakayacori tiko na soqo ni nodratou marautaki na noda cauravou lewe ni timi rakavi lewe ya 7 ena siga ni mataka. E na vakayacori tiko ga ena koro Turaga ga e Suva,ka vakavinavinakataka na matanitu ena yasana ni […]
Era mai leqa e lewe 100 na leweni mataivalu ni Armenia ni oti e dua na veivala kei na mataivalu ni Azerbaijan. Ciqomi rawa nai tukutuku ni 50 talega na mataivalu ni Azerbaijan era mai leqa ena veivala oqo ka mai vakavuna na nodrau veibeitaki na matanitu e rua ena veika mai yaco ka yaco […]
E cici muria na nona lori na Tui o King Charles nai ka 3 mai na UK, e dua na Turaga ena siga e nanoa ena nona via mai tabaki koya walega,ka yaco na veika oqo ena gauna e sa biubiu mai kina na Tui mai na Palimedi mai kea. Na nona via laki veitaba […]
Esega ni rawarawa vei ira na lewenivanua kei ira na na sa lai veiqaravi tu ena vanua o Sikoteladi ena nodra sa talaca vakadua mai kea na marama na Ranadi mai Bolatagane-Ilisapeci na i karua. E ra vakaraitaka eso na lewenivanua mai kea ena nodra mai vakadinadinataka na veitalaci, ni dua na vanua e dau […]


text:
iKau
OQO na ivola ni italanoa dina. E tauri mai na ivola uasivi duadua, na iVolatabu. Na italanoa oqo e baleta tiko na itukutuku kei vuravura, mai na gauna e tekivu bulibuli kina na Kalou me yacova sara mai nikua. E tukuna tale ga na veika e yalataka na Kalou me baleta na veigauna se bera mai.
Na ivola oqo ena tukuna vei iko na veika e baleta na iVolatabu. E tukuni ira na tamata ena iVolatabu kei na veika era cakava. E vakaraitaka tale ga na inuinui ni bula tawamudu ena parataisi e vuravura sa yalataka tu na Kalou vua na tamata.
E 116 taucoko na kena italanoa. E wasei vakawalu na italanoa kece. Na imatai ni tabana ena veiwase yadua e vakamacalataka vakalekaleka na ka o na wilika ena wase oya. E tuvai veitarataravi na veika a yaco. Sa rawa kina mo kila na kedra dui veitaravi.
E vakayagataki ga na vosa kilai rawarawa. E levu sara vei kemuni na gone oni na wilika rawa. Oni na raica tale ga na itubutubu nira na vinakata na lalai me wiliki wasoma vei ira. Sa tu ena ivola oqo na veika oni taleitaka na sa qase cake kei kemuni na gone.
E volai tu ena icavacava ni italanoa yadua na veitikinivolatabu e yavutaki kina na italanoa. Tovolea mo wilika na iwase ni iVolatabu oqori. Ni o wilika oti e dua na italanoa, raica tale ga na kena taro ni oti na italanoa 116.


text:
IDONISIA
Valenivolavola Vou ni Tabana
Ena 2008, sa 21,699 na dautukutuku e Idonisia. Sa sega ni veirauti na valenivolavola ni tabana, e yawa tale ga na vanua e tiko kina ni se tara sara ena gauna ni vakatatabu. Kena ibalebale me sa dua na valenivolavola vou ni tabana e voleka i Jakarta.
Oti e rua na yabaki, era kunea na tacida e dua na vale e taba 42 ena loma ni korolevu o Jakarta. Era volia sara na ika31 ni tabavale qori. A voli tarava e dua na vale e taba12 e toka voleka ga mera toki kina eso na lewenivuvale. A voli tale ga e dua na vale e taba lima me toki kina na tabana e qaravi ira na lewe i Peceli.
Era cakacaka vata na tacida mai vanuatani kei na so na kabani ni taravale e Idonisia. Qori mera cakava na veiveisau e gadrevi ena valenivolavola kei na so tale na vale e voli. E kaya o Darren Berg a liutaka na cakacaka: “E vukei keimami tu ga o Jiova ena ituvaki dredre e sotavi. Kena ivakaraitaki, keitou via biuta e dua na misini vou me vakasavasavataka na wai. Ia era sega ni kila vinaka na vakailesilesi na misini qori, mani sega ni vakadonui neitou kerekere. A lai raica sara na vakailesilesi liu e dua na tacida tagane e idinia, qai vakamacalataka vua na ka keitou via cakava. E vakadonuya na vakailesilesi neitou kerekere, qai kaya ni nuitaki ira na tacida.”
“Sa sega tale ni dua na ka me vunitaki. Era sa kilai keda na iVakadinadina i Jiova na lewenivanua. Era kila tale ga ni na dei noda cakacaka ena vanua qo”
A vakatabui na valenivolavola vou ni tabana ena 14 Feperueri, 2015, qai vunau kina o Anthony Morris III e lewe ni iLawalawa Dauvakatulewa. E kaya o Vincent Witanto Ipikkusuma e lewe ni Komiti ni Tabana: “Keimami sa mai maliwai ira tu qo na veikabani lelevu ena dua na vanua rogo e Idonisia. Sa sega tale ni dua na ka me vunitaki. Era sa kilai keda na iVakadinadina i Jiova na lewenivanua. Era kila tale ga ni na dei noda cakacaka ena vanua qo.”
“Kamikamica na Vunau Eke!”
Era toki i Idonisia ena vica na yabaki sa oti e levu na tacida mai na veiyasa i vuravura. E kaya o Lothar Mihank:“E vakilai dina na yaga ni nodra toki mai eso mera mai veiqaravi ena vanua e vinakati vakalevu kina na veivuke, me vaka na neimami vanua. Na nodra kila, matua vakayalo, kei na gugumatua e yaga vakalevu ena ivavakoso era lewena. E uqeti ira na mataveitacini eke mera vakamareqeta na nodra lewe ni mataveitacini e vuravura raraba.” Na cava era toki kina? E bau dua na kena yaga vei ira? Raica mada na ka era tukuna eso.
Erau kaya o Jason kei Casey Gibbs mai Merika: “Keirau vakadikeva ena iVolaniyabaki na ivakatautauvata ni lewenivanua kei na dautukutuku. Keirau raica ni o Idonisia e dua vei ira na vanua e vinakati vakalevu kina na dautukutuku. Era tukuna na neirau itokani era toki ina vanua e vinakati vakalevu kina na veivuke, ni vuavuaivinaka na yalava ni vunau e Idonisia. Keirau mani qiri ena valenivolavola ni tabana e Idonisia, sa qai tukuni mai me keirau gole i Bali. Ena yaga dina neirau lai veivuke ni se qai tekivu cakacakataki na yalava ni vosa vakavalagi e Idonisia. Keirau nanuma me dua ga na yabaki neirau lai veivuke, ia qo sa tolu sara na yabaki. E levu keirau vunaukina era se sega ni sotavi keda na iVakadinadina i Jiova. E vuavuaivinaka dina na cakacaka vakaitalatala!”
Erau vakamacalataka e dua na veiwatini mai Ositerelia o Stuart kei Mandy Williams: “Keirau toki i Idonisia ni keirau via lai vukei ira na karamaca tu vakayalo. E levu na gonevuli ni univesiti keirau sotava e Malang, East Java, era vosa vakavalagi ra qai taleitaka na itukutuku vinaka. Era taleitaka tale ga na noda website! E wananavu dina na cakacaka vakavunau eke.”
Erau painia e Yogyakarta ena yanuyanu o Java o Takahiro kei Mari Akiyama, erau kaya: “Keirau sega ni bau rere ena neirau tiko voli eke me vaka keirau dau vakila mai Japani. Era veikauaitaki na lewenivanua, era vakaitovo tale ga. E levu era via kila tu na ka era vakabauta na veimatalotu tale eso, vakabibi o ira na itabagone. Ni keirau vunau e matanalevu ena dua na siga, keirau solia rawa e rauta ni 2,600 na mekesini ena loma ga ni lima na aua.”
Erau kaya o Dan kei Janine Moore, dua na veiwatini erau sa dua toka na itaba: “Era dau sosovi keirau na lewenivanua ni keirau lai vunau. Ni keirau matadredredre vei ira, era dredre tale ga mai. Era taleitaka na neimami veitalanoa nira via kila e levu na ka. Ni saumi nodra vakatataro, dua na ka nodra marau. Eso era dau kerea sara ga mera vola na usutu vakaivolatabu keimami veitalanoataka. Dua na ka nodra qoroya na ivakasala vuku ena iVolatabu. Keirau sa mai dua na yabaki eke, keirau veivutuni ga ni keirau sega ni lako totolo mai. Keirau vaqara voli e dua na vanua era se sega ni kilai Jiova kina e levu, keirau sa kunea na vanua qori!”
Erau lai daukaulotu e Idonisia ena 2009 o Misja kei Kristina Beerens, qo rau sa veisiko tiko ena veivavakoso. Erau kaya: “E vuavuaivinaka mada ga na vunau enayanuyanu o Madura e East Java. Qori e dua na vanua e Idonisia era vakaitikotiko kina na Musolomani kaukaua. Nira vakelea nodra motoka na lewenivanua mera kerea na mekesini, era dau kaya: ‘Au Musolomani, ia au taleitaka nomuni mekesini. Rawa niu kauta tale ga nodra mekesini na noqu itokani?’ E kamikamica dina na vunau eke!”
Matua na Were me Tamusuki
Ni yaco yani e Jakarta o Frank Rice ena 1931, sa rauta ni 60,000,000 na lewe i Idonisia. Nikua, sa voleka ni 260,000,000, na kedra iwiliwili na lewenivanua. Sa rauta me ikava ni matanitu e vuravura e levu duadua na kena lewenivanua o Idonisia.
Era marautaka tiko na tacida e Idonisia na tubu vakasakiti. Mai na le tini ga na tacida yalodina era bula mai na iKarua ni iValu Levu ena 1946, nikua sa sivia na 26,000 na levu ni dautukutuku. E laurai votu e keri na veivakalougatataki i Jiova! Ni vakasamataki na le 55,864 era tiko ena iVakananumi ni 2015, e namaki me na rawati e levu tale na ka totoka e Idonisia.
A kaya o Jisu: “Io, e levu sara na ka me tamusuki, ia era le lailai na tamata cakacaka. O koya gona, dou kerea na Turaga ni tatamusuki me tala mai eso tale na tamata cakacaka ina nona tatamusuki.” (Maciu 9:37, 38) Era duavata kei na vosa qori na tacida e Idonisia. Era vakadeitaka mera gugumatua tiko ga ni vakarokorokotaka na yaca i Jiova ena nodra vanua.—Aisea 24:15.


text:
NODA BULA VAKARISITO
Na Cava o Mareqeta Kina na Sokalou Savasava?
Na raivotu i Isikeli me baleta na valenisoro e uqeti ira na Jiu era vesu tu, e solia tale ga vei ira na inuinui ni na vakalesui mai na sokalou savasava. Ena iotioti ni veisiga qo, na sokalou savasava “ena vakataudeitaki sara ga me sivia na veiulunivanua,” nida okati tiko ena veimatanitu era drodro kina. (Ais 2:2) O dau vakasamataka na kena dokai nomu kilai Jiova o qai qaravi koya?
YAGA NI SOKALOU SAVASAVA:
-
Na vuabale ni kakana vakayalo e saumi kina na taro bibi eda dau vaqaqa tu, ivakatagedegede ni bula meda muria, kei na inuinui dei.—Ais 48:17, 18; 65:13; Ro 15:4
-
Mataveitacini dauveilomani e vuravura raraba.—Sm 133:1; Jn 13:35
-
Na itavi dokai meda cakacaka vata kei na Kalou ena cakacaka veivakacegui.—Cak 20:35; 1Ko 3:9
-
“Na vakacegu ni Kalou” e vakayaloqaqataki keda nida sotava na veika dredre.—Flp 4:6, 7
-
Lewaeloma savasava.—2Tm 1:3
-
“Veitokani voleka kei Jiova.”—Sm 25:14
Au na vakaraitaka vakacava niu mareqeta na sokalou savasava?


text:
Lavetaki ni komipiuta ni app
Ivakasala:Kevaka e sega ni rawa ni o lavetaka na faile iMamaroroi ni, Tovolea mo vakayagataka eso tale na browers.
Indicators, EAs, VeivolaIvakarau ni vakatovotovo walega, EAs, Veivola ena liveforexsignal.com ena nomu akaude ni demo.
Ivakatakilakila ni Forex vutina
Forex Duality ni lavelavetaki
TrendProfiteer lavetaki
IWasewase
- Binary digidigi
- Forex taumada
- Forex Brokers
- Forex kila
- Forex ni ivakatakilakila
- Forex ivakatakilakila ni sikinala
- Forex na vakadidike vakamisini
- Forex vutina saikolaji
- Parokaramu ni Forex vutina
- Forex vutina ni ivakarau
- MT4 Forex ivakatakilakila, EAs, Scprits
- MT5 Forex ivakatakilakila, EAs, Scprits
- Ivakatakilakila ni saumi & Veiqaravi ena initaneti
IvakatakilakilaATR ivakatakilakila Binary digidigi Bollinger ivau Bollinger ivau ivakatakilakila CCI ivakatakilakila ilavo vutina demo akaude divergence ivakatakilakila EA Kenadau dauvakasala maqusa Veisau tani makete ni veisau tani forex forex broker Forex Brokers makete forex forex itukutuku forex robot Forex ni ivakatakilakila forex Initaneti forex ni iwalewale forex trader forex traders forex vutina forex vutina ni ivakatakilakila Parokaramu ni Forex vutina forex na iwalewale vutina Forex vutina ni ivakarau forex vutina Ivakatakilakila e cake MACD ivakatakilakila MA ivakatakilakila Tosoi ni ivakatakilakila vakatautauvata MT4 isau ivakatakilakila RSI ivakatakilakila Vakatetei ni ivakatakilakila Stochastic ivakatakilakila makete ni ivotavota tarova na yali vaqara vakadidike vakamisini vutina IVola ivakatakilakila ZigZag ivakatakilakila
1000pip dautaravale lavetaka
Vakasaqara na noda mata
Vakadewa
Ivakamacala
Digitaka na Veivakarautaki ni Veivakarautaki ni Forex
Akaivi ni itoka: RSI ivakatakilakila
iVakatakilakila ni Kadrala ni GRS
RSI(ituvatuva vakamatanivola ni kaukauwa e semati) Na ivakatakilakila ni kadrala ena veisautaka na kena veimataqali ena gauna sa yacova yani kina o SSS e cake ena dua na ivakatagedegede ka rabailevu sara. RSI(ituvatuva vakamatanivola ni kaukauwa e semati) Na ivakatakilakila ni kadrala ena vukea na kena kunei na veivanua sa tarai cake ka sa laurai sivia.
Download RSI Candle indicator here: Tomana tiko na wiliwili
Vuqa na Timeframes RSI ivakatakilakila lavetaki
E vuqa na Timeframes RSI ivakatakilakila sa ikoya e dua na MTF ivakatakilakila ka vakaraitaka na duidui ni timeframes ena dua na ni dua na MT4 Ivakatakilakila. Timeframes RSI ivakatakilakila vakaraitaka na itukutuku ni M1, M5, M15, M30, H1, H4, D1, T1, Timeframes vakavula. Sa rawa mo tuvanaka na vakayadrati keda kei na popups me baleti Timeframes RSI ivakatakilakila.
Lavetaka na Timeframes RSI ivakatakilakila: Tomana tiko na wiliwili
2 Lavetaki ni iVakatakilakila ni Veil oti ni RSIS
2 RSIs Cross Indicator will put two RSI values in the same sub window. Lavetaka 2 RSIs Cross Indicator:
Vakavodoki ni iVakatakilakila Bula ni Sausaumi ena iYAU
Na iVakatakilakila Ni Bula ni Sausaumi Sausaumi e cakacakataki ka vakaraitaka na isau e gadrevi me vakayacori me baleta na iyaunibula ni ISS me yacova na ivakatagedegede ni kauveilatai sa kilai o koya e vakayagataka. Lavetaka na iVakatakilakila Bula ni Veilaniva iLoloma:
RSI na isau ni itukutuku makawa ivakatakilakila
RSI ni bokoci ni itukutuku makawa ivakatakilakila e vakaraitaka na itukutuku me baleta na isema ni RSI kei na kadrala ena kadrala’ ivolakabi. Lavetaka RSI na isau ni itukutuku makawa ivakatakilakila:
MTF RSI na isau ni katokatoni bula ivakatakilakila
MTF RSI Cross Price Live Indicator displays the RSI-cross prices for multiple timeframes. Download MTF RSI Cross Price Live Indicator:
RSI jati na loli roka ivakatakilakila lavetaka
RSI ivolakabi na loli roka ivakatakilakila ena veisau na loli’ roka ni overbought se oversold ki na itagede. Lavetaka na RSI ivolakabi na loli roka ivakatakilakila:
Current RSI Value Indicator Download
Current RSI Value Indicator can show current RSI value on chart. Download Current RSI Value Indicator:
Katoni Taucoko ni iVakatakilakila ni Mataveivosaki ni YDSI
Na iVakatakilakila ni CCI ni iTuvatuva ni Gauna Saumi Oti e rawa ni vakaraitaka e dua na mataveivosaki levu ni iVAKASE (multi-timeframes). Sa rawa vei ira na dausaqaravi me ra digitaka e dua se vica na gauna iCCI me vakaraitaki kina ena katubaleka ni ivakatakilakila. Lavetaka Taucoko na iVakatakilakila ni Mataveivosaki ni Gauna Doudou:
CCI Coloured RSI Indicator Download
Download CCI Coloured RSI Indicator: Tomana tiko na wiliwili


text:
LESONI 14
Na Matanitu ena Lewa na Vuravura
O kila na Matanitu cava qori?— Io, na Matanitu ni Kalou, qori na Matanitu ena vakalesuya mai vuravura na parataisi. O via kila eso tale na ka me baleta na Matanitu qo?—
Na matanitu kece e tiko na kena iliuliu. Era na vakarorogo ena nona lewa o ira kece na vakarurugi ena nona matanitu. O kila se o cei na Tui ni Matanitu ni Kalou?— O Jisu Karisito, e tiko mai lomalagi. Sa vakarau noda Tui kece na lewe i vuravura! Vakacava eda na marau ni sa lewa na vuravura na Tui o Jisu?—
Cava o via marautaka ena Parataisi?
Io, eda na marau vakalevu! Ena sega na veivala se na ivalu ena Parataisi. Era na veilomani kece o ira na bula kina. Ena sega na tauvimate kei na mate. O ira na mataboko era na rai, rogo na didivara, era na cici qai lade o ira na sega ni lako rawa. Ena levu na kakana. Era na veiyaloni na manumanu, era na veiyaloni tale ga kei keda. O ira na mate era na vakaturi. Era na vakaturi tale ga e levu na tagane kei na yalewa eda veivosakitaka ena ivola qo me vakataki Repeka, Reapi, Tevita, kei Ilaija! Vakacava o navia sotavi ira ena gauna era vakaturi kina?—
E lomani iko o Jiova, e vinakata tale ga mo marau. Ke o vulica tiko ga na veika me baleti Jiova qai vakarorogo vua, o na bula tawamudu ena dua na parataisi totoka! O vinakata qori?—


text:
IDONISIA
E Vakamareqeta na iYau Vakayalo
Thio Seng Bie
-
SUCU 1906
-
PAPITAISO 1937
-
KENA ITUKUTUKU Dua na qase ni ivavakoso yalodina a donuya na veiraravui vakaduikaikai.
—Talanoataka na luvena yalewa o Thio Sioe Nio.
A YACO na tiko yavavala e West Java ena Me 1963 ra qai cati na lewenivanua mai Jaina era vakaitikotiko e kea. E ca sara na ituvaki e Sukabumi, na vanua keitou vakabisinisi tiko kina. Era curuma yani na neitou vale e dua na ilala dauvakacaca, wili kina eso keitou tiko veitikivi. Era vorolaka qai butakoca na neitou iyaya. Keitou sega ni cakava rawa e dua na ka ena levu ni neitou domobula.
Era mai veisiko eso nira sa biubiu na ilala dauvakacaca. Nira dabe toka e lomanivale kei tamaqu, e taura mai na nona iVolatabu vakaSunda, dolava, qai kaya vei ira ni sa parofisaitaki oti tu ni na yaco na leqa va qo. E vakamacalataka tale ga vei ira na inuinui totoka me baleta na Matanitu ni Kalou.
E sega ni bibi vei tamaqu na iyau vakavuravura. E dau tukuna vei keitou: “Me liu ga na veika vakayalo!” Ena vuku ni nona gugumatua, e ciqoma kina na ka dina o tinaqu, keitou na le ono na veitacini, o tukaqu sa yabaki 90, e levu tale ga na wekai keitou kei ira ena neitou yasayasa.


text:
Na Porokaramu Vou Ni Veivakararamataki
Sa dua na nodratou porokaramu vou na Tabacakacaka iTaukei ka ratou vakatoka tiko na “Veivakararamataki”.
E vakadeitaka mai oqo ki na Siga Vou nai Vukevuke ni Vunivola Tudei ni Tabacakacaka iTaukei o Saimoni Waibuta.
Na isevu ni porokaramu vou oqo e tekivutaki mai na yanuyanu o Serua.
E tukuna o Waibuta ni a gole mai e dua na kerekere mai Serua me dua mada yani na veivakararamataki kivei iratou.
Na porokaramu oqo e laki vakamatatataki kina kivei ira na lewe ni vanua na nodra itavi.
Ni qai sucu mai edua na iTaukei, e lewena e dua na itokatoka, mataqali kei na yavusa ka tu talega na noda itavi me qarava.
E tukuna o Waibuta ni veivakararamataki oqo ena vinakati kina mera dui kila na lewenivanua na nodra itavi.
Mera kila taumada na nodra mataqali, sa na qai vakamacalataki nai tavi ni nodra mataqali ki na nodra yavusa se koro.
Sa vakilai ena veikoro ni sa vaka e curusese na itovo ni sa sega ni kilai na nodra itavi.
Veimataqali
Na veimataqali – Turaga, Sauturaga, Bete, Matanivanua, Bati, Gonedau kei Mataisau era sa dui tu vata kei na kena itavi.
E tukuna ni vuli ni veivakararamataki ena vakamayautaka na veitutu kece oqo ka sa kilai tale tikoga ni so na lewe ni mataqali oqo era sa kawaboko.
Sa isevu ni porokaramu oqo na yasana vakaturaga o Serua.
E tukuna ni ra marautaka sara vakalevu na porokaramu na lewenivanua.
Era lewena na ilakolako na iliuliu ni Veitarogi Vanua, na ivakalesilesi mai na Tabana ni Qoli, Tabana ni Veikau, Tabacakacaka ni Qele Maroroi, Tabana ni Bula, Roko Tui Serua kei na Provincial Administrator e Serua.
Ko ira na ivakalesilesi mai na veitabana oqo era a laki vakaitavi talega e Serua.
Feedback: maikab@fijisun.com.fj


text:
King Charles – Nodra i vola ena dela ni kisi.
Written by Atu Kurumudu on September 20, 2022
Ena maliwa ni vutusenikau ena dela ni nodra kisi ni mate na Marama Bale – Queen Elizabeth II , e ciqi toka kina e dua na i vola ka vola saraga na luvedra ka Tui ko King Charles III.
E volai toka vaka peritania ka vaka toka oqo -: “In loving and devoted memory. Charles R”.
Na matanivola na “R” e vakaibalebaletaki ena “Rex,” na vosa vaka Latini ni tui.
Queen Elizabeth II – ena nodra soqo ni veitalaci e Lodoni.
Ena soqo ni veitalaci ena lotu ka vakayacori e Westminster Abbey – era tiko kina e rauta ni 2,000 vulagi sureti. Voqa kina na domo ni sere kei na kena wiliki nai volatabi ena viliutaki nei Archbishop of Canterbury, Justin Welby.
Era duvata kei na vuvale vakatui na milioni vaka milioni na lewei vuravura ena kena saravi na soqo ni veitalaci vei ira na Marama na Randi ka a mai leqa ena Seviteba 8 nira sa yabaki 96.
source:cnn


text:
KATO NI VEIVAKAVULICI 15A
O Rau na Veitacini Saqamua
Eda na raica ena Isikeli wase 23, na nodra vosataki e matanalevu na tamata ni Kalou nira tawayalodina. Levu na sala e tautauvata kina na wase qori kei na wase 16. Me vaka ga na itukutuku e volai taumada, e vakayagataki ena wase 23 na ivakatautauvata ni saqamua. E tukuni ni qase o Samaria, gone o Jerusalemi. Na wase ruarua qori e vakaraitaka nona muri tuakana ena ivalavala vakasaqamua o koya e gone, ia e torosobu sara o gone ena ca kei na itovo vakasisila. Ena wase 23, e vakayacani rau o Jiova me: Aola o koya e qase me dusi Samaria, na koroturaga ni yavusa e tini ena matanitu o Isireli; o Aolipa e gone, e dusi Jerusalemi, na koroturaga kei Juta. *—Isik. 23:1-4.
Eso tale na ka erau tautauvata kina na wase ruarua. Vakabibi na tikina qo: Ni se qai tekivu, rau a vaka na wati Jiova na saqamua ruarua qo, oti rau qai liumuritaki koya. E yalataki tale ga kina na inuinui. E sega ni vakamacalataki sara vakamatailalai ena wase 23 na inuinui ni veisereki, ia e tautauvata kei na wase 16 ni kaya o Jiova: “Au na muduka na nomu ivalavala torosobu kei na nomu itovo vakasaqamua.”—Isik. 16:16, 20, 21, 37, 38, 41, 42; 23:4, 11, 22, 23, 27, 37.
Erau Vakatayaloyalotaki Lotu ni Veivanua vaKarisito?
E dau vakamacalataki e liu ena noda ivola ni o rau na veitacini, o Aolipa kei Aola erau vakaibalebaletaki lotu ni Veivanua vaKarisito kei na nodra tawase na lotu Katolika kei na vakabauta ni lotu Tawase. Ia ni vakasamataki vakatitobu, salavata na masu kei na vakadidike e basika kina eso na taro. Sa bau dua na gauna me wati Jiova kina o lotu ni Veivanua vaKarisito? Sa bau veiyalayalati oti kei koya? Macala ga ni sega. A se sega ni dua na lotu ni Veivanua vaKarisito ena gauna e veisorovaki kina o Jisu ena “veiyalayalati vou” kei ira na Isireli vakayalo; e sega tale ga ni bau tiki ni matanitu vakayalo qori era lewena na lotu vaKarisito lumuti. (Jere. 31:31; Luke 22:20) A sega tu na lotu ni Veivanua vaKarisito me yacova na gauna ratou sa mate kina na yapositolo. E qai kilai ena ikava ni senitiuri G.V. me isoqosoqo ca qai vukitani era lewena “na co ca” qo o ira na lotu vaKarisito lasu e parofisaitaka o Jisu me baleta na witi kei na co ca.—Maciu 13:24-30.
Qo e dua tale na ka e duidui kina o rau na veitacini kei lotu ni Veivanua vaKarisito: E vakarautaka o Jiova na inuinui ni rau na rawa ni vakabulai tale o Jerusalemi kei Samaria tawayalodina. (Isik. 16:41, 42, 53-55) Vakacava, e bau tukuna na iVolatabu e dua na inuinui va qori vei lotu ni Veivanua vaKarisito? Sega! E sega ni dua na nona inuinui me vakataki Papiloni na Ka Levu ga.
O koya gona, erau sega ni vosa vakaparofisai ni lotu ni Veivanua vaKarisito o Aola kei Aolipa. Na nodrau cavuti o rau qo e vukei keda ga meda kila na ivakarau ni rai i Jiova, me baleti ira na vakarogorogocataka na yacana tabu kei na nona ivakatagedegede ni sokalou savasava. E beitaki vakalevu o lotu ni Veivanua vaKarisito ni levu na nona matalotu era kaya nira matataka na Kalou e nona na iVolatabu. Koya e bibi sara nira kaya ni nodra iliuliu o Jisu Karisito, na luvena duabau ga o Jiova. Ia e sega ni laurai vei ira na vakabauta qori nira tukuna tale, ni o Jisu e letoluvakalou ra qai talaidredre ena nona ivakaro matata mera “sega ni vakavuravura.” (Joni 15:19) Nona dau vakaitavi vakalevu ena qaravi matakau kei na veika vakapolitiki, e vakadinadinataka kina o lotu ni Veivanua vaKarisito ni tiki kei “na saqamua levu.” (Vkta. 17:1) Macala gona ni na wili tale ga ena ka ena yaco vua na isoqosoqo ni lotu lasu kece e vuravura!
^ para. 3 E vakaibalebale na yaca ruarua qo. O Aola e kena ibalebale “Nona Valelaca [ni Sokalou],” oya na nodra vakaduria ga vakataki ira na vanua ni sokalou, era sega ni vakayagataka na valenisoro i Jiova e Jerusalemi. Ia o Aolipa e kena ibalebale “Noqu Valelaca [ni Sokalou] e Tiko [Vua].” E tiko e Jerusalemi na vale ni sokalou i Jiova.


text:
O Bau Kila?
E rawa vakacava me lomavakacegu tu ga o Sitiveni ni tusaqati?
E TU o Sitiveni e matadra e dua na ilala voravora. Qo o ira na le 71 na turaganilewa era lewe ni Sanadrini, na mataveilewai cecere duadua e Isireli, era dau vosayaco tale ga. E liutaki ira o Kaiafa na Bete Levu, a liutaka tale ga ena vica na vula yani e liu nona lewai o Jisu me lai vakamatei sara. (Maciu 26:57, 59; Caka. 6:8-12) Era kauta mai nodra ivakadinadina mera veibeitaki kina, ia era kidroa nira raica na mata i Sitiveni ni “vaka na mata ni agilosi.”—Caka. 6:13-15.
E rawa vakacava me lomavakacegu tu ga o Sitiveni ena ituvaki leqataki qori? Ni bera ni veilewaitaki ena Sanadrini, e dau ogaoga vakalevu o Sitiveni ena itavi vakayalo ena veidusimaki ni yalo tabu. (Caka. 6:3-7) Na yalo tabu ga qo e vakacegui koya ena gauna ni veilewai qai vakalesuya ena nona vakasama na veika e sa vulica oti. (Joni 14:16, vmr.) Me vaka e volai ena Cakacaka wase 7, e vosa ena doudou o Sitiveni ni vukei koya na yalo tabu me nanuma e 20 se sivia na tikinivolatabu mai na iVolatabu vakaIperiu. (Joni 14:26) E qai vakaukauataki sara nona vakabauta ni raivotutaki Jisu ni tucake tu ena ligaimatau ni Kalou.—Caka. 7:54-56, 59, 60.
Eda na rairai vakarerei tale ga se vakacacani ena dua na siga. (Joni 15:20) Ena tokoni keda na yalo tabu i Jiova ke da vulica wasoma na Vosa ni Kalou, da gumatua tale ga ena cakacaka vakaitalatala. Me vakataki Sitiveni, eda na vakayaloqaqataki tale ga meda vosota na veivakacacani da qai lomavakacegu tiko ga.—1 Pita 4:12-14.


text:
ULUTAGA NI VULI 14
O sa Qarava Vinaka Tiko Nomu iTavi Vua na Kalou?
“Vunautaka tiko ga na itukutuku vinaka, vakacavara vinaka na nomu cakacaka vakaitalatala.”—2 TIM. 4:5, vmr.
SERE 57 Vunau Vei Ira na Tamata Kece Ga
KA ENA VULICI *
1. Na cava era vinakata kece na dauveiqaravi ni Kalou? Na vuna? (Raica na iyaloyalo ena waqana.)
E VAKAROTI ira nona imuri o Jisu: “Ni lako moni vakavulici ira na lewe ni veivanua kece ga mera tisaipeli.” (Maciu 28:19) Era via kila gona na dauveiqaravi kece ni Kalou na sala mera “vakacavara vinaka” kina na cakacaka vakaitalatala era lesi kina. (2 Tim. 4:5) Na vuna? Ni cakacaka bibi duadua, e yaga vakalevu qai vakatotolotaki. Ia e tiko eso na ka ena vakadredretaka noda vakaitavi vakalevu ena cakacaka qori.
2. Na cava e vakadredretaka meda vakacavara vinaka noda cakacaka vakaitalatala?
2 E tu tale eso na itavi bibi ena vinakati kina noda gauna kei na igu. De dua eda cakacaka me vica vata na aua ena dua na siga meda vakarautaka na ka me baleti keda kei na noda vuvale. Ena rairai sega ni rawarawa tale ga meda qarava eso tale na itavi ena vuvale, eda tauvimate, lomabibi, se tatara mai na bula vaqase. Eda rawa ni vakacavara vinaka noda cakacaka vakaitalatala ke da sotava mada ga na ituvaki qori. Ena sala cava?
3. Na cava eda vulica ena vosa i Jisu ena Maciu 13:23?
3 Vakacava ke lailai na gauna eda vakayagataka vei Jiova ena vuku ni keda ituvaki? Kua ni yalolailai. E kila o Jisu ni na sega ni tautauvata na vua ni Matanitu ni Kalou eda rawata. (Wilika Maciu 13:23.) E mareqeta o Jiova na ka kece eda cakava nida qaravi koya ena noda vinaka taucoko. (Iper. 6:10-12) Ia eda na rairai nanuma ni levu tale na ka eda rawa ni cakava ena vuku ni keda ituvaki. Eda na dikeva gona ena ulutaga qo na sala meda vakaliuca kina noda cakacaka vakaitalatala, meda bula rawarawa, da maqosa tale ga ena vunau kei na veivakavulici. Ia ni bera qori, meda raica mada na ibalebale ni noda vakacavara vinaka noda cakacaka vakaitalatala.
4. Vakamacalataka na ibalebale ni noda vakacavara vinaka noda cakacaka vakaitalatala.
4 Na ibalebale ni noda vakacavara vinaka noda cakacaka vakaitalatala, oya nida vakaitavi ena vunau kei na veivakavulici ena kena levu eda rawata. E sega ni okati ga kina na gauna eda vakayagataka. E bibi vei Jiova na inaki ni lomada. Na vuna? Nida lomani Jiova kei ira na kainoda, eda na qarava ena noda vinaka taucoko noda cakacaka vakaitalatala. * (Mari. 12:30, 31; Kolo. 3:23) Eda na cakava qori nida vakuai keda meda qaravi koya ena noda kaukaua kece. Nida mareqeta na itavi dokai ni cakacaka vakavunau, eda na saga ena noda vinaka kece meda wasea na itukutuku vinaka vei ira e levu.
5-6. Eda na vakaliuca vakacava na cakacaka vakavunau ke sega ni levu na gauna eda vakayagataka kina? Vakatauvatana.
5 Vakasamataka e dua na cauravou e taleitaka na qiri qita. Ena qiriqiri ena gauna kece e galala kina. Toso na gauna e cakacaka sara ena dua na valenikana me dauqiriqiri ena muanimacawa. Ia e sega ni veirauti na kena isau, e mani cakacaka ena dua na sitoa mai na Moniti ina Vakaraubuka me qaravi ira na volivoli. E levu na gauna e vakayagataka ena sitoa ia e taleitaka vakalevu na qiriqiri. E vinakata me kenadau kina, me nona cakacaka tudei tale ga. Ena qara gona na gauna me qiriqiri kina ke lekaleka mada ga.
6 E va tale ga qori na cakacaka vakavunau. Ena rairai sega ni levu na gauna o vakaitavi kina ia o taleitaka vakalevu. O saga gona mo vakavinakataka nomu wasea na itukutuku vinaka me uqeta na lomadra na lewenivanua. Ni o qarava e levu tale na itavi, de dua o na vaqaqa nasala mo vakaliuca kina na cakacaka vakavunau.
SALA MO VAKALIUCA KINA NA CAKACAKA VAKAITALATALA
7-8. Eda na vakatotomuria vakacava na rai nei Jisu me baleta na cakacaka vakaitalatala?
7 E vakasakiti na rai nei Jisu me baleta na cakacaka vakaitalatala. E bibi duadua vua me wasea na itukutuku ni Matanitu ni Kalou. (Joni 4:34, 35) E taubaletaka gona e drau na maile me vunau vei ira e levu. E saga me vunau e veivale kei na veivanua tale eso. E vakaliuca sara ga na cakacaka vakaitalatala.
8 Eda na vakatotomuri Jisu vakacava? Oya nida qara na sala meda wasea kina na itukutuku vinaka ena kena levu eda rawata ena vanua kei na gauna cava ga. Eda na vakuai keda tale ga ena veika eda taleitaka meda vunau kina. (Mari. 6:31-34; 1 Pita 2:21) Eso ena ivavakoso era painia lavotaki, tudei, se painia veivuke. Eso era vulica e dua tale na vosa se ra toki ina vanua e vinakati kina vakalevu na dautukutuku. Ia e dua na iwase levu ni cakacaka vakavunau era qarava na dautukutuku ena ivavakoso. Koya gona, ke levu se lailai na gauna eda rawa ni vakayagataka ena cakacaka vakaitalatala, ena sega ni namaka o Jiova meda cakava na ka eda sega ni rawata. E vinakata ga meda marautaka noda veiqaravi nida wasea na “itukutuku vinaka lagilagi ni Kalou mamarau.”—1 Tim. 1:11; Vkru. 30:11.
9. (a) E cula valelaca o Paula, ia e vakaliuca vakacava na cakacaka vakavunau? (b) E kilai vakacava ena Cakacaka 28:16, 30, 31 na rai nei Paula me baleta na cakacaka vakaitalatala?
9 E ivakaraitaki vinaka na yapositolo o Paula ni vakaliuca na cakacaka vakaitalatala. Ena ikarua ni nona ilakolako vakaulotu e Korinica, e lailai nona ilavo mani vakayagataka eso na gauna me cula valelaca. E sega ni vakaliuca na cakacaka qori, ia me tokona ga nona cakacaka vakavunau, me rawa ni vunautaka “wale” na itukutuku vinaka vei ira e Korinica. (2 Kor. 11:7) E daucula valelaca o Paula, ia e vakaliuca tiko ga na cakacaka vakaitalatala qai vunau ena Siga ni Vakacecegu kece. Ni sa veirauti na ka e rawata, e “ogaoga sara . . . ena nona vunautaka na vosa vei ira na Jiu me vakadinadinataka kina ni o Jisu na Karisito.” (Caka. 18:3-5; 2 Kor. 11:9) Dua na gauna e muri ni vesu tu ena nona vale e Roma me rua na yabaki, e vunau vei ira na veisiko yani, e vola ivola tale ga. (Wilika Cakacaka 28:16, 30, 31.) E sega ni vakalaiva o Paula e dua na ka me tarova nona cakacaka vakaitalatala. E vola: “Keitou na sega ni soro . . . ena cakacaka vakaitalatala.” (2 Kor. 4:1) Koya gona, ke da qarava eso tale na cakacaka, se rawa tiko ga nida vakaliuca na Matanitu ni Kalou me vakataki Paula.
10-11. Ke da tautauvimate, eda na vakacavara vinaka vakacava noda cakacaka vakaitalatala?
10 Ke da sega ni rawa ni vunau e veivale ena vuku ni bula vaqase se tautauvimate, e tiko tale eso na iwalewale ni vunau eda na marautaka. Era dau vunau na lotu vaKarisito ena imatai ni senitiuri ena vanua kece. Era qara na sala mera wasea na ka dina e veivale, e matanalevu, tawalokuci, se vanua ga era “tu kina” na lewenivanua. (Caka. 17:17; 20:20) Ke dredre meda taubale vakabalavu, eda rawa ni dabe ena vanua era tavali kina e levu meda vunau. Rawa tale ga nida vunau tawalokuci, vola ivola, se vunau ena talevoni. E levu na dautukutuku e dredre sara mera veilakoyaki, ia era marautaka nodra vakaitavi ena iwalewale ni vunau qori.
11 Ke o tautauvimate, se rawa ga ni o vakacavara vinaka nomu cakacaka vakaitalatala. Vakasamataka tale na ivakaraitaki i Paula. E kaya: “Au rawata na ka kece ena vuku i koya e vakaukauataki au.” (Fpai. 4:13) A vinakata o Paula na kaukaua qori ni tauvimate ena dua nona ilakolako vakaulotu. E vakamacalataka vei ira e Kalatia: “Niu a vunautaka vei kemuni na itukutuku vinaka ena imatai ni gauna niu a tauvimate tu.” (Kala. 4:13) Koya gona ke o tautauvimate, se rawa tiko ga ni o wasea na itukutuku vinaka vei ira eso, me vakataki ira na vuniwai, nasi, kei ira na qaravi tauvimate. Levu vei ira qori era cakacaka tiko nira vunau yani na tacida e veivale.
SALA MO BULA RAWARAWA KINA
12. Ni tukuna o Jisu me “rawarawa” na matada, cava na kena ibalebale?
12 E kaya o Jisu: “E cina ni yago na mata. Ke vinaka [se “rawarawa,” vmr.], na matamu ena ramase na yagomu taucoko.” (Maciu 6:22) Na cava e vakaibalebaletaka? E kaya tiko me rawarawa ga noda bula, se meda vakaliuca e dua ga na isausau se inaki qai sega ni vakalaiva e dua na ka me vakawelei keda. E ivakaraitaki vinaka kina o Jisu ni vakaliuca na cakacaka vakaitalatala, e vakavulici ratou tale ga nona tisaipeli me ratou vakaliuca nodratou qaravi Jiova kei na nona Matanitu. Eda vakatotomuri Jisu gona nida “vakaliuca tiko ga na Matanitu ni Kalou kei na nona yalododonu” ena cakacaka vakaitalatala.—Maciu 6:33.
13. Eda na vakaliuca vakacava noda cakacaka vakaitalatala?
* Kena ivakaraitaki, vakacava eda rawa ni veisautaka noda gauna ni cakacaka meda vunau vakalevu ena lomanimacawa? Eda rawa ni vakalailaitaka eso na ka ni veivakamarautaki ke kania vakalevu noda gauna?13 Dua na sala eda vakaliuca kina noda cakacaka vakaitalatala, oya nida bula rawarawa. Ena levu kina na gauna meda vukea eso tale mera kilai Jiova, mera lomani koya tale ga.
14. Na veiveisau cava rau cakava e dua na veiwatini me rau vunau kina vakalevu?
14 Qori sara ga na ka e cakava e dua na qase ni ivavakoso o Elias kei watina. E vakamacalataka: “Keirau sega ni rawa ni painia sara, ia keirau cakava eso na veiveisau me keirau vakaitavi vakalevu ena vunau. Kena ivakaraitaki, keirau vakalailaitaka neirau vakayagataki ilavo. Keirau vakalailaitaka na ka ni veivakamarautaki ni kania vakalevu neirau gauna. Keirau kerea tale ga neirau boso me veisau neirau gauna ni cakacaka me keirau vunau kina vakalevu. Qo keirau sa vunau rawa ena yakavi, levu neirau vuli iVolatabu, keirau vunau tale ga vakarua e veivula ena lomanimacawa. Keirau marautaka dina!”
SALA MO MAQOSA KINA ENA VUNAU KEI NA VEIVAKAVULICI
15-16. Me vaka e tukuni ena 1 Timoci 4:13, 15, eda na maqosa vakacava ena vunau? (Raica na Kato “ iSausau Meu Vakacavara Vinaka Kina Noqu Cakacaka Vakaitalatala.”)
15 Dua tale na sala meda vakacavara vinaka kina noda cakacaka vakaitalatala Vkai. 1:5; wilika 1 Timoci 4:13, 15.oya nida maqosa ena cakacaka vakavunau. Eso na tamata cakacaka era tomana nodra vuli mera kila vinaka nodra cakacaka, mera kenadau kina. E va tale ga qori nida vunautaka na Matanitu ni Kalou. E bibi meda vulica tiko ga na iwalewale meda maqosa kina ena cakacaka vakaitalatala.—
16 Eda na maqosa vakacava ena noda cakacaka vakaitalatala? Meda rogoca vinaka na idusidusi e vakarautaki ena soqoni ni Bula vaKarisito kei na Cakacaka Vakaitalatala. E yaga vakalevu na soqoni qori nida na maqosa kina ena cakacaka vakavunau ni toso na gauna. Kena ivakaraitaki, ni vakasalataki ira na gonevuli era vakaitavi o jeameni, eda vulica kina na vakatutu me maqosa noda cakacaka vakaitalatala. Meda muria sara qori nida lai vunau. Eda rawa ni kere ivakasala vua na ivakatawa ni noda iwasewase lailai se cakacaka vata kei koya ena vunau, se dua tale na tacida matua, painia, se ivakatawa ni tabacakacaka. Nida maqosa ni vakayagataka na ka e vakarautaki ena iVukevuke ni Veivakavulici (Teaching Toolbox), eda na marautaka vakalevu noda vunau kei na veivakavulici.
17. Na cava o na vakila ni o vakacavara vinaka nomu cakacaka vakaitalatala?
17 E ka dokai dina ni vakadonuya na Kalou meda “cakacaka vata” kei koya! (1 Kor. 3:9) Ni o “vakadeitaka . . . na veika era bibi sara” qai vakaliuca na cakacaka vakaitalatala, o na “qaravi Jiova ena marau levu.” (Fpai. 1:10; Same 100:2) Ni o italatala ni Kalou, mo nuidei ni na vakaukauataki iko mo vakacavara se vakayacora vinaka nomu cakacaka vakaitalatala, ke dredre mada ga na ituvaki se vakaiyalayala na ka o rawata. (2 Kor. 4:1, 7; 6:4) Ke levu se lailai na gauna o vakayagataka ena vunau ena vuku ni kemu ituvaki, o na “marau ga . . . vakalevu” ni o sa qarava tiko ena nomu vinaka taucoko nomu cakacaka vakaitalatala. (Kala. 6:4) Ni o vakacavara vinaka nomu cakacaka vakaitalatala, o vakaraitaka ni o lomani Jiova kei ira na kainomu. “Ni o cakava qo o na vakabulai iko kei ira na rogoci iko.”—1 Tim. 4:16.
SERE 58 Vaqarai Ira na Yalomalua
^ para. 5 E vakaroti keda o Jisu meda vunautaka na itukutuku vinaka ni Matanitu ni Kalou, meda veivakavulici tale ga. Eda na vulica ena ulutaga qo na sala meda vakacavara se vakayacora vinaka kina noda cakacaka vakaitalatala ke dredre mada ga na ituvaki. Eda na vulica tale ga na sala meda maqosa kina ena vunau da qai marautaka.
^ para. 4 IVAKAMACALA NI VOSA: Noda cakacaka vakaitalatala e okati kina na noda vunau kei na veivakavulici, tara se vakavinakataki ni vanua ni sokalou kei na veivuke ena vakacoko.—2 Kor. 5:18, 19; 8:4.
^ para. 13 Raica e vitu na vakatutu ena ulutaga “Sala me Rawarawa Kina Nomu Bula” ena Vale ni Vakatawa ni Julai 2016, t. 10.
^ para. 62 IVAKAMACALA NI IYALOYALO: E vakatasuasuataka na tacida yalewa qo na veisikovi lesu ena soqoni ena lomanimacawa. Oti e vola sara ena nona brochure Veivakavulici na ivakasala nei jeameni. Ni lai cakacaka vakavunau ena muanimacawa, e muria sara na ka e vulica ena soqoni.